SK Úradný vestník Európskej únie L 109/100

Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 132 – Jednotné ustanovenia o typovom schvaľovaní dodatočných zariadení na reguláciu emisií (REC) pre ťažké úžitkové vozidlá, poľnohospodárske a lesné traktory a necestné pojazdné stroje vybavené vznetovými motormi [2018/630]

Obsahuje celý platný text vrátane:

série zmien 01 k predpisu: dátum nadobudnutia platnosti: 22. január 2015

OBSAH

PREDPIS

1. Účel

2. Rozsah pôsobnosti

3. Vymedzenie pojmov

4. Žiadosť o typové schválenie

5. Označenia a štítky

6. Typové schválenie

7. Všeobecné požiadavky

8. Výkonnostné požiadavky

9. Požiadavky na stálosť

10. Rozsah používania

11. Zmeny objemu základných emisií motora

12. Výber kombinácie skúšobných motorov a dodatočného zariadenia na reguláciu emisií

13. Špecifikácie týkajúce sa merania emisií

14. Rad dodatočných zariadení na reguláciu emisií na zníženie emisií tuhých častíc

15. Rad dodatočných zariadení na reguláciu emisií na zníženie emisií NO x

16. Rad dodatočných zariadení na reguláciu emisií na zníženie emisií NO x a tuhých častíc

17. Palivo a merná spotreba paliva

18. Prevádzkové charakteristiky a bezpečnostné riziko

19. Emisie hluku

20. Montáž dodatočného zariadenia na reguláciu emisií

21. Zmena a rozšírenie typového schválenia dodatočného zariadenia na reguláciu emisií

22. Zhoda výroby

23. Sankcie v prípade nezhody výroby

24. Definitívne zastavenie výroby

25. Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov

26. Prechodné ustanovenia

PRÍLOHY

1. Informačný dokument

2. Oznámenie

3. Dodatok k oznámeniu o type dodatočného zariadenia na reguláciu emisií (REC) podľa predpisu č. 132

4. Usporiadanie značky typového schválenia systému REC

5. Skúška dodatočného zariadenia na reguláciu emisií na zníženie emisií tuhých častíc (REC triedy I alebo II)

6. Skúška dodatočného zariadenia na reguláciu emisií na zníženie emisií NO x (zariadenie REC triedy III)

7. Skúška dodatočného zariadenia na reguláciu emisií na zníženie emisií tuhých častíc a emisií NO x (REC triedy IV)

8. Postupnosť skúšok

9. Tabuľky ekvivalentnosti limitných hodnôt

10. Požiadavky diagnostického systému regulácie emisií NO x na dodatočné zariadenie na reguláciu emisií na zníženie emisií NO x alebo emisií NO x a tuhých častíc, ktoré si vyžaduje činidlo

11. Montážne a prevádzkové pokyny

12. Osobitné požiadavky na typové schválenie zariadenia REC z hľadiska emisných limitov stanovených v sérii zmien 06 k predpisu č. 49

1. ÚČEL

V tomto predpise sa stanovuje harmonizovaná metóda na klasifikáciu, hodnotenie a typové schvaľovanie dodatočných systémov na reguláciu emisií (ďalej len „zariadenie REC“) tuhých častíc (PM), oxidov dusíka (NOx) alebo PM aj NOx a na určenie úrovní emisií zo vznetových (CI) motorov používaných v zariadeniach patriacich do rozsahu pôsobnosti uvedenom v bode 2.

V tomto predpise sa stanovuje rámec pre typové schvaľovanie dodatočných zariadení na reguláciu emisií v rôznych zariadeniach so zodpovedajúcimi úrovňami environmentálnych vlastností a pre identifikáciu týchto úrovní v rámci typového schvaľovania.

2. ROZSAH PÔSOBNOSTI

Tento predpis sa vzťahuje na dodatočné zariadenia na reguláciu emisií, ktoré sa majú montovať do:

2.1. vozidiel kategórie M2, M3 a N (1) a ich vznetových motorov s výnimkou tých vozidiel typovo schválených podľa predpisu č. 83;

2.2. vznetových motorov s čistým výkonom väčším než 18 kW, ale nie väčším než 560 kW, montovaných do necestných pojazdných strojov (1) a prevádzkovaných pri meniteľných otáčkach;

2.3. vznetových motorov s čistým výkonom väčším než 18 kW, ale nie väčším než 560 kW, montovaných do necestných pojazdných strojov (1) a prevádzkovaných pri konštantných otáčkach;

2.4. vznetových motorov s čistým výkonom väčším než 18 kW, ale nie väčším než 560 kW, montovaných do vozidiel kategórie T. (1)

3. VYMEDZENIE POJMOV

Na účely tohto predpisu:

3.1. „Aktívna regenerácia“ je akékoľvek doplnkové opatrenie na začatie regenerácie zariadenia REC buď s periodickou alebo nepretržitou regeneráciou.

3.2. „Korekčné faktory“ sú aditívne vzostupné a zostupné faktory nastavenia alebo multiplikačné faktory, ktoré sa zohľadňujú počas periodickej regenerácie.

3.3. „Rozsah používania“ je rozsah motorov, v ktorých sa môže použiť dodatočné zariadenie na reguláciu emisií schválené v súlade s týmto predpisom.

3.4. „Dodatočné zariadenie na reguláciu emisií (REC) triedy I“ je dodatočné zariadenie na reguláciu emisií, ktoré je určené len na reguláciu emisií tuhých častíc a ktoré nezvyšuje priame emisie NO2.

3.5. „Dodatočné zariadenie na reguláciu emisií (REC) triedy IIA alebo IIB“ je zariadenie REC, ktoré je určené len na reguláciu emisií tuhých častíc a ktoré nezvyšuje priame výfukové emisie NO2 založené na úrovni základných emisií NO2 motora o viac, ako je percentuálny podiel uvedený v bode 8.4.2.

3.6. „Dodatočné zariadenie na reguláciu emisií (REC) triedy III“ je dodatočné zariadenia na reguláciu emisií, ktoré je určené len na reguláciu emisií NOx.

3.7. „Dodatočné zariadenie na reguláciu emisií (REC) triedy IV“ je dodatočné zariadenia na reguláciu emisií tuhých častíc aj emisií NOx.

3.8. „Nepretržitá regenerácia“ je proces regenerácie systému dodatočnej úpravy výfukových plynov, ku ktorému dochádza buď nepretržite alebo minimálne raz za uplatniteľný skúšobný cyklus.

3.9. „Systém deNOx“ je systém dodatočnej úpravy výfukových plynov určený na zníženie emisií oxidov dusíka (NOx) [napr. pasívne a aktívne katalyzátory chudobných NOx, absorbéry NOx a selektívne systémy katalytickej redukcie (SCR)].

3.10. „Systém monitorovania regulácie emisií“ je systém, ktorý monitoruje fungovanie opatrení na reguláciu emisií uplatňovaných v motorovom systéme a/alebo systéme REC v súlade s požiadavkami bodu 18 tohto predpisu.

3.11. „Základné emisie motora“ sú emisie daného motora alebo systému motora bez akéhokoľvek dodatočného zariadenia na reguláciu emisií. V prípade motorov bez zariadenia na dodatočnú úpravu sa základné emisie motora rovnajú neupraveným emisiám z motora. V prípade motorov so zariadením na dodatočnú úpravu sa základné emisie motora rovnajú výfukovým emisiám za systémom dodatočnej úpravy.

3.12. „Rad motorov“ je výrobcom motora zostavená skupina systémov motorov, ktoré majú vzhľadom na svoju konštrukciu vymedzenú v prílohe 7 k predpisu č. 49 alebo prípadne bodu 7 predpisu č. 96, podobné charakteristiky výfukových emisií; všetci členovia radu spĺňajú príslušné hodnoty limitov emisií.

3.13. „Systém motora“ je motor, systém regulácie emisií a komunikačné rozhranie (hardvér a správy) medzi elektronickou riadiacou jednotkou (ECU) systému motora a každou inou hnacou sústavou alebo riadiacou jednotkou vozidla.

3.14. „ESC“ je skúšobný cyklus pozostávajúci z 13 ustálených skúšobných režimov, ktorý sa uplatňuje v súlade s príslušnou sériou zmien k predpisu č. 49.

3.15. „ETC“ je skúšobný cyklus pozostávajúci z 1 800 nestálych režimov meniacich sa v sekundových intervaloch, ktorý je vymedzený v príslušnej sérii zmien k predpisu č. 49 a uplatňuje sa podľa nej.

3.16. „Plynné znečisťujúce látky“ sú oxid uhoľnatý, uhľovodíky (predpokladá sa pomer CH1,85 pre naftu), oxidy dusíka (NOx, vyjadrený ako ekvivalent NO2) a oxid dusičitý (NO2).

3.17. „Podmienka zaťaženia“ je množstvo tuhých častíc uložených v ktoromkoľvek okamihu v systéme na zníženie častíc (ako je filter), vyjadrené ako podiel maximálneho množstva tuhých častíc, ktoré môžu byť uložené v systéme za špecifických jazdných podmienok bez toho, aby sa spustili vonkajšie regeneračné opatrenia.

3.18. „Výrobca“ je osoba alebo subjekt, ktorý sa zodpovedá schvaľovaciemu orgánu za všetky aspekty typového schválenia a môže preukázať, že vlastní požadované vybavenie a potrebné prostriedky na zabezpečenie posúdenia kvality a zhody výroby. Nie je podstatné, či je osoba alebo subjekt priamo zapojený do všetkých stupňov výroby vozidla, systému, komponentu alebo samostatnej technickej jednotky, ktorá podlieha postupu typového schválenia.

3.19. „Montér“ je osoba alebo subjekt zodpovedný za správnu a bezpečnú montáž typovo schváleného zariadenia REC.

3.20. „Systém diagnostiky regulácie NOx (NCD)“ je systém REC, ktorý je schopný a) zistiť poruchu regulácie NOx; b) určiť pravdepodobnú príčinu porúch regulácie NOx pomocou informácií uložených v pamäti počítača a/alebo tieto informácie preniesť mimo vozidla.

3.21. „Zariadenie REC na zníženie emisií NOx“ je zariadenie REC, ktoré sa vyznačuje účinnosťou pri znižovaní hmotnostných emisií NOx, čo ho oprávňuje, aby bolo certifikované ako zariadenie REC spĺňajúce požiadavky klasifikačnej triedy vymedzenej v tomto predpise.

3.22. „Rad zariadení REC na zníženie emisií NOx“ je rad systémov na zníženie emisií NOx, ktoré sú technicky identické z hľadiska ich spôsobu fungovania v súlade s bodom 15 tohto predpisu.

3.23. „NRSC“ je skúšobný cyklus pozostávajúci z ustálených režimov vymedzený v príslušnej sérii zmien k predpisu č. 96 a uplatňuje sa podľa nej.

3.24. „NRTC“ je skúšobný cyklus pozostávajúci z 1 173 nestálych režimov meniacich sa v sekundových intervaloch, ktorý je vymedzený v príslušnej sérii zmien k predpisu č. 96 a uplatňuje sa podľa nej.

3.25. „Palubný systém varovania obsluhy“ je zariadenie, ktoré zisťuje nesprávnu prevádzku alebo demontáž zariadenia REC.

3.26. „Základný motor“ je motor vybraný z radu motorov tak, aby jeho emisné charakteristiky boli reprezentatívne pre daný rad motorov.

3.27. „Tuhé častice (PM)“ je množstvo akéhokoľvek materiálu zachyteného na špecifikovanom filtračnom médiu, ktorý je vymedzený v príslušnej sérii zmien k predpisu č. 49 alebo predpisu č. 96.

3.28. „Zariadenie REC na zníženie emisií tuhých častíc“ je zariadenie REC, ktoré sa vyznačuje účinnosťou pri znižovaní hmotnosti alebo počtu emitovaných častíc, čo ho oprávňuje, aby bolo certifikované ako zariadenie REC spĺňajúce požiadavky klasifikačnej triedy vymedzenej v tomto predpise. Regeneračný systém a stratégia sú súčasťou zariadenia REC na zníženie emisií tuhých častíc.

3.29. „Rad zariadení REC na zníženie emisií tuhých častíc“ je rad systémov na zníženie emisií tuhých častíc, ktoré sú technicky identické z hľadiska ich spôsobu fungovania v súlade s bodom 14 tohto predpisu.

3.30. „Periodická regenerácia“ je proces regenerácie zariadenia na regulovanie emisií, ktorý prebieha periodicky spravidla v čase kratšom ako 100 hodín bežnej prevádzky motora. V priebehu cyklov, počas ktorých dochádza k regenerácii, môže dôjsť k prekročeniu emisných noriem.

3.31. „Počet častíc“ je počet častíc, ktorý je vymedzený v príslušnej sérii zmien k predpisu č. 49.

3.32. „Činidlo“ je akékoľvek médium, ktoré je uložené v nádrži na palube vozidla a privádzané do systému dodatočnej úpravy výfukových plynov (v prípade potreby) na základe podnetu systému na reguláciu emisií.

3.33. „Efektívnosť zníženia“ je pomer medzi emisiami za systémom REC (EREC) a základnými emisiami motora (EBase), ktoré sa v oboch prípadoch merajú v súlade s postupmi vymedzenými v tomto predpise a ktoré sa vypočítajú podľa bodu 8.3.4 tohto predpisu.

3.34. „Úroveň zníženia“ je účinnosť znížená v %, ktorú musí spĺňať dodatočné zariadenie na reguláciu emisií, aby bolo certifikované ako zariadenie REC spĺňajúce úroveň zníženia stanovenú v bode 8.3 tohto predpisu.

3.35. „Dodatočné zariadenie na reguláciu emisií (REC)“ je akýkoľvek systém na zníženie emisií tuhých častíc, systém na zníženie emisií NOx alebo ich kombinácia, ktoré sa používajú na účely dodatočného vybavenia. Jeho súčasťou sú akékoľvek snímače a softvér, ktoré sú dôležité pre činnosť zariadenia. Systémy, ktoré len modifikujú existujúce ovládače systému motora, sa nepovažujú za zariadenie REC.

3.36. „Diagnostický prístroj“ je externé skúšobné zariadenie používané na mimopalubnú komunikáciu so systémom NCD. 3.36.1. „Univerzálny snímací nástroj“ je snímací nástroj, ktorý je verejne dostupný a ktorý je dokáže čítať správy o poruche. 3.36.2. „Autorizovaný snímací nástroj“ je snímací nástroj, ktorý používa len výrobca zariadenia REC a jeho autorizovaný predajca a ktorý dokáže čítať správy o poruche a umožniť štart motora po aktivácii systému podnecovania obsluhy.

3.37. „WHSC“ je skúšobný cyklus pozostávajúci z 13 ustálených režimov, ktorý je vymedzený v príslušnej sérii zmien k predpisu č. 49 a uplatňuje sa podľa nej.

3.38. „WHTC“ je skúšobný cyklus pozostávajúci z 1 800 nestálych režimov meniacich sa v sekundových intervaloch, ktorý je vymedzený v príslušnej sérii zmien k predpisu č. 49 a uplatňuje sa podľa nej.

4. ŽIADOSŤ O TYPOVÉ SCHVÁLENIE

4.1. Žiadosť o typové schválenie zariadenia REC predkladá výrobca alebo jeho riadne poverený zástupca.

4.2. Ku každému zariadeniu REC sa poskytnú tieto informácie:

a) názov výrobcu alebo ochranná známka;

b) značka a identifikačné číslo súčiastky zariadenia REC uvedené v informačnom dokumente vydanom v súlade so vzorom uvedeným v prílohe 1;

c) rozsah používania (vymedzený v bode 10 tohto predpisu), pre ktorý je zariadenie REC typovo schválené vrátane roku výroby, prípadne aj s označením na identifikáciu toho, či je zariadenie REC vhodné na montáž vo vozidle, ktoré je vybavené palubným diagnostickým systémom (OBD);

d) pokyny na montáž dodatočného zariadenia;

e) pokyny pre koncového používateľa vrátane pokynov týkajúcich sa údržby.

4.3. Žiadateľ poskytne informačný dokument v súlade s prílohou 1 k tomuto predpisu. Žiadateľ poskytne aj vzorku zariadenia REC, resp. vzorky zariadení REC, ktoré má technická služba skúšať a ktoré si má ponechať aspoň päť rokov od dátumu udelenia typového schválenia.

5. OZNAČENIA A ŠTÍTKY

5.1. Všetky zariadenia REC musia byť označené obchodným menom alebo ochrannou známkou výrobcu dodatočného zariadenia, ktoré sú uvedené v prílohe 1 k tomuto predpisu, a identifikačným číslom súčiastky zaznamenaným v informačnom dokumente vydanom v súlade so vzorom uvedeným v prílohe 1 k tomuto predpisu.

5.2. Všetky zariadenia REC sa preukázať štítkom, na ktorom je umiestnená značka typového schválenia vrátane triedy stanovená v prílohe 4. Tento štítok musí byť trvale pripevnený na zariadení REC a musí byť jasne čitateľný po namontovaní na zariadenie REC.

5.2.1. Aby sa zabezpečila viditeľnosti takého štítku na namontovanom systéme, výrobca môže poskytnúť duplikát štítku na účely montáže montérom zariadenia REC. Na takomto štítku musí byť zreteľne uvedené slovo „duplikát“.

5.2.2. Štítky musia vydržať počas obdobia životnosti zariadenia. Štítky musia byť jasne čitateľné a ich písmená a číslice nezmazateľné. Okrem toho musia byť štítky pripevnené tak, aby ich pripevnenie bolo počas životnosti zariadenia trvalé a aby sa štítky nedali odstrániť bez toho, aby nedošlo k ich zničeniu alebo deformovaniu.

5.3. Značka typového schválenia sa skladá z:

a) písmena „E“ v kružnici, za ktorým nasleduje rozlišovacie číslo štátu, ktorý udelil typové schválenie (2);

b) čísla tohto predpisu, po ktorom nasleduje písmeno „R“, pomlčka a schvaľovacie číslo vpravo od kružnice vymedzenej v prílohe 4 k tomuto predpisu. Schvaľovacie číslo sa uvedenie vo formulári oznámenia pre tento typ (pozri bod 6.2 tohto predpisu a prílohu 2 k tomuto predpisu), ktorému predchádzajú dve čísla udávajúce poslednú sériu zmien k tomuto predpisu;

c) triedy zariadenia REC.

5.4. Vzorky zariadení REC na schvaľovacie skúšky musia byť zreteľne označené prinajmenšom menom žiadateľa a referenčným číslom žiadosti.

6. TYPOVÉ SCHVÁLENIE

6.1. Ak zariadenie REC spĺňa požiadavky tohto predpisu, udelí sa mu typové schválenie.

6.2. Každému schválenému zariadeniu REC sa pridelí schvaľovacie číslo. Jeho prvé dve číslice (v súčasnosti 01 podľa tejto série zmien) označujú sériu zmien, ktorá zahŕňa najnovšie významné technické zmeny predpisu platné v čase udelenia typového schválenia. To isté schvaľovacie číslo sa nesmie prideliť inému zariadeniu REC.

6.3. Oznámenie o typovom schválení zariadenia REC alebo jeho zamietnutí, prípadne rozšírení podľa tohto predpisu sa zasiela zmluvným stranám dohody uplatňujúcim tento predpis, a to prostredníctvom formulára oznámenia zodpovedajúceho vzoru uvedenému v prílohe 2 k tomuto predpisu.

7. VŠEOBECNÉ POŽIADAVKY

7.1. Zariadenie REC schválené v súlade s týmto predpisom musí byť navrhnuté, konštruované a schopné montáže tak, aby sa mohlo používať v súlade s pravidlami stanovenými v tomto predpise počas celého obdobia bežnej životnosti zariadenia REC za normálnych podmienok používania.

7.2. Zariadenie REC schválené v súlade s týmto predpisom musí byť odolné. To znamená, že musí byť navrhnuté, konštruované a schopné montáže tak, aby primerane odolávalo takým javom, ako je korózia, oxidácia, vibrácie a mechanické namáhanie, ktorým bude vystavené za bežných podmienok používania. Osobitné požiadavky na stálosť sú uvedené v bode 9 tohto predpisu.

7.3. Výrobca zariadenia REC poskytuje montážnu dokumentáciu, ktorá zabezpečí, aby zariadenie REC montované vo vozidle alebo stroji, pracovalo v súčinnosti s nevyhnutnými časťami strojného zariadenia tak, aby sa dodržali požiadavky uvedené v bodoch 7, 8 a 9 tohto predpisu. Táto dokumentácia musí zahŕňať podrobné technické požiadavky a ustanovenia týkajúce sa zariadenia REC (softvér, hardvér a komunikáciu) potrebné na správnu montáž zariadenia REC v stroji.

7.4. Zariadenia, ktoré obchádzajú zariadenie REC alebo znižujú jeho účinnosť, nie sú povolené.

7.5. Zariadenie REC schválené v súlade s týmto predpisom musí byť vybavené palubným systémom varovania obsluhy, ktorý vodičovi signalizuje výskyt poruchy ovplyvňujúcej účinnosť zariadenia REC.

7.5.1. Zariadenie REC na zníženie emisií tuhých častíc musí byť vybavené monitorovacím zariadením, ktoré zistí nesprávnu činnosť zariadenia REC alebo jeho demontáž a spustí zvukový a/alebo vizuálny poplach. V prípade zariadenia REC na zníženie tuhých častíc prostredníctvom činidla môže monitorovacie zariadenie v prípade potreby prerušiť prívod akéhokoľvek činidla alebo prísady. Systém varovania môže byť napríklad založený na nepretržitom meraní protitlaku výfukových plynov motora.

7.5.2. Osobitné požiadavky uplatniteľné na zariadenie REC na zníženie emisií NOx sú stanovené v bode 7.7 a v prílohe 10 k tomuto predpisu.

7.5.2.1. Stratégia regulácie NOx používaná v zariadení REC musí byť prevádzkyschopná za každých environmentálnych podmienok pretrvávajúcich na území zmluvných strán, najmä pri nízkych teplotách okolia.

7.5.3. Kombinované zariadenie REC na zníženie emisií tuhých častíc a NOx (zariadenie REC triedy IV) musí spĺňať ustanovenia bodov 7.5.1, 7.5.2 a 7.5.2.1 tohto predpisu.

7.5.4. Filter zariadenia REC na zníženie emisií tuhých častíc alebo kombinovaného zariadenia REC na zníženie emisií tuhých častíc a NOx musí byť navrhnuté a konštruované tak, aby sa dalo namontovať len v jednom smere. Úmyselné alebo neúmyselné obrátenie filtra musí byť fyzicky nemožné.

7.6. Osobitné požiadavky na zariadenie REC vyžadujúce si činidlo alebo prísadu

7.6.1. Každá samostatná skladovacia nádrž namontovaná vo vozidle alebo v stroji musí obsahovať prostriedky na odber vzorky akejkoľvek kvapaliny vnútri nádrže. Miesto odberu vzorky musí byť ľahko prístupné bez použitia akéhokoľvek špeciálneho nástroja alebo zariadenia.

7.6.2. Vodič alebo obsluha mechanizmu musí byť informovaný o hladine činidla alebo prísady v skladovacej nádrži vo vozidle alebo v stroji prostredníctvom mechanického alebo elektronického indikátora v súlade s prílohou 10 k tomuto predpisu. Indikátor hladiny činidla a indikátor varovania musia byť umiestnené v tesnej blízkosti indikátora hladiny paliva.

7.6.3. Charakteristiky činidla vrátane jeho druhu, informácie o koncentrácii, ak je činidlo v roztoku, prevádzkových tepelných podmienkach a odkazy na medzinárodné normy týkajúce sa zloženia a kvality musí výrobca zariadenia REC stanoviť v prílohe 1 k tomuto predpisu.

7.6.4. V čase typového schvaľovania sa schvaľovaciemu úradu predložia podrobné písomné informácie, ktoré v úplnosti opisujú funkčné prevádzkové charakteristiky systému varovania vymedzenom v bode 4 prílohy 10 k tomuto predpisu a systému podnecovania obsluhy vymedzenom v bode 5 prílohy 10 k tomuto predpisu.

7.6.5. Ochrana činidla pred zamrznutím

7.6.5.1. Je povolené používať vyhrievanú alebo nevyhrievanú nádrž na činidlo a systém dávkovania. Vyhrievaný systém musí spĺňať požiadavky bodu 7.6.5.2.2 tohto predpisu. Nevyhrievaný systém musí spĺňať požiadavky bodu 6 prílohy 10 k tomuto predpisu. Používanie nevyhrievanej nádrže na činidlo a dávkovacieho systému činidla musí byť uvedené v písomných pokynoch pre vodiča alebo obsluhu vozidla alebo stroja.

7.6.5.2. Nádrž na činidlo a systém dávkovania

7.6.5.2.1. Ak činidlo zamrzne, činidlo sa musí dať použiť do maximálne 70 minút po štarte vozidla alebo stroja pri okolitej teplote 266 K (– 7 °C).

7.6.5.2.2. Konštrukčné kritériá pre vyhrievaný systém

7.6.5.2.2.1. Nádrž na činidlo a dávkovací systém sa odstaví na 72 hodín pri teplote 255 K (– 18 °C) alebo dokým väčšina činidla nestuhne, podľa toho, čo nastane skôr.

7.6.5.2.2.2. Po uplynutí času úpravy teploty uvedenom v bode 7.6.5.2.2.1 sa vozidlo/stroj/motor naštartuje a prevádzkuje pri teplote okolia 266 K (– 7 °C) alebo nižšej teplote takto: 10 až 20 minút voľnobeh, potom až 50 minút pri maximálne 40 % menovitého zaťaženia.

7.6.5.2.2.3. Po dokončení skúšobného postupu uvedeného v bode 7.6.5.2.2.2 musí byť systém dávkovania činidla plne funkčný.

7.6.5.2.3. Hodnotenie konštrukčných kritérií sa môže vykonávať v studenej skúšobnej komore použitím celého vozidla alebo celého stroja či častí, ktoré sú reprezentatívne pre časti montované vo vozidle alebo v stroji, respektíve na základe skúšok v teréne.

7.7. Požiadavky na opatrenia na reguláciu emisií NOx v prípade zariadenia REC vyžadujúceho činidlo

7.7.1. Výrobca zariadenia REC poskytne informácie, ktoré v úplnosti opisujú funkčné prevádzkové charakteristiky opatrení na reguláciu emisií NOx s využitím dokumentov uvedených v prílohe 1.

7.7.2. Zariadenie REC musí byť vybavené diagnostickým systémom regulácie emisií NOx (systém NCD), ktorý dokáže zistiť poruchy pri regulácii emisií NOx. Systém NCD musí byť navrhnutý, konštruovaný a namontovaný tak, aby počas bežnej životnosti zariadenia REC a za normálnych podmienok používania dokázal spĺňať požiadavky bodu 7 tohto predpisu.

7.7.2.1. Systém NCD musí byť prevádzkyschopný pri:

a) teplote okolia od 266 K do 308 K (– 7 °C až 35 °C);

b) všetkých nadmorských výškach pod 1 600 m;

c) teplote chladiacej kvapaliny motora nad 343 K (70 °C).

Tento bod sa neuplatňuje v prípade monitorovania hladiny činidla v skladovacej nádrži, kde sa monitorovanie vykonáva za všetkých podmienok, za ktorých je meranie technicky uskutočniteľné (napríklad za všetkých podmienok, pri ktorých kvapalné činidlo nezamrzne).

7.7.3. Systém NCD musí spĺňať požiadavky prílohy 10.

7.8. Požiadavky na údržbu

7.8.1. Výrobca zariadenia REC musí poskytnúť písomné pokyny týkajúce sa systému REC a jeho správnej prevádzky, s ktorými sa musia oboznámiť všetci vodiči alebo obsluha vozidiel alebo strojov.

V týchto pokynoch sa musí uviesť, že ak systém REC správne nefunguje, vodič alebo obsluha budú informovaní o probléme systémom varovania obsluhy, a že výsledkom aktivácie systému podnecovania obsluhy, ako dôsledku ignorovania tohto varovania, je znemožnenie opätovného naštartovania vozidla alebo stroja.

7.8.2. Pokyny musia obsahovať požiadavky na správne používanie a údržbu zariadenia REC, aby si zachovalo svoju účinnosť pri regulácii emisií, a to vrátane správneho používania spotrebiteľných činidiel.

7.8.3. Pokyny musia byť napísané zrozumiteľným, netechnickým spôsobom, pričom sa použije rovnaký jazyk, aký sa použil v príručke na obsluhu vozidla alebo stroja.

7.8.4. V pokynoch sa uvedie, či musí vodič alebo obsluha znovu naplniť spotrebiteľné činidlá v čase medzi intervalmi bežnej údržby. V pokynoch sa musí uviesť aj požadovaná kvalita činidla. Uvedie sa v nich spôsob, akým vodič alebo obsluha znovu naplnia nádrž na činidlo. Takisto sa uvedú informácie o pravdepodobnej rýchlosti spotreby činidla a ako často by sa malo doplniť.

7.8.5. V pokynoch sa uvedie, že používanie a dopĺňanie požadovaného činidla so zodpovedajúcimi špecifikáciami je dôležité na to, aby vozidlo alebo stroj mohol spĺňať požiadavky na vydanie typového schválenia zariadenia REC pre takéto vozidlo alebo takýto stroj.

7.8.6. V pokynoch sa uvedie, že používanie takého vozidla alebo stroja bez použitia činidla, ktoré je predpísané na zníženie emisií, môže byť trestným činom.

7.8.7. V pokynoch musí byť vysvetlený spôsob, ako funguje systém varovania obsluhy a systém podnecovania obsluhy. Okrem toho v nich musia byť vysvetlené dôsledky ignorovania systému varovania a nedoplnenia činidla alebo neodstránenia problému, pokiaľ ide o výkon vozidla a protokolovanie porúch.

7.9. Vydanie typového schválenia je podmienené splnením nasledujúcich podbodov.

7.9.1. Výrobca poskytne písomné pokyny o údržbe, ktoré montér odovzdá vodičovi alebo obsluhe.

7.9.2. Výrobca poskytne dokumenty o montáži zariadenia REC.

7.9.3. Výrobca poskytne pokyny týkajúce sa systému varovania obsluhy, systému podnecovania obsluhy a ochrany pred zamrznutím činidla (v prípade potreby), ktoré sa odovzdá montér dielni, vodičovi alebo prípadne obsluhe.

7.9.4. Výrobca poskytne montérovi písomné vyhlásenie, ktoré sa odovzdá vodičovi alebo obsluhe, o normálnych prevádzkových podmienkach (rozsahu teploty, podmienkach okolia atď.), v rámci ktorých bude zariadenie REC správne pracovať.

8. VÝKONNOSTNÉ POŽIADAVKY

8.1. Zariadenie REC schválené podľa tohto predpisu musí spĺňať tieto kritériá:

a) hodnoty emisných limitov uvedené v bode 8.2;

b) úrovne zníženia uvedené v bode 8.3;

c) požiadavky na emisie NO2 uvedené v bode 8.4;

d) požiadavky na sekundárne emisie uvedené v bode 8.6.

8.2. Limitné hodnoty

Dodatočne vybavený systém motora nesmie presiahnuť emisné limity pre príslušné znečisťujúce látky (NOx alebo tuhé častice, respektíve oboje, podľa triedy zariadenia REC) prísnejšej emisnej etapy, ako sa uvádza v predpise č. 49 alebo prípadne predpise č. 96, a merané pomocou skúšobného postupu, resp. skúšobných postupov súvisiacich s limitnými hodnotami, ktoré sa majú dosiahnuť. Dodatočne vybavený systém motora musí spĺňať prinajmenšom emisné limity etapy, pre ktorú bol základný motor schválený z hľadiska každej z ostatných regulovaných znečisťujúcich látok príslušných pre danú etapu.

8.2.1. Požiadavky na každú triedu zariadení REC z hľadiska dodržania limitov nasledujúcej prísnejšej emisnej etapy sú uvedené v tabuľkách v prílohe 9 k tomuto predpisu.

8.2.2. V prípade motora, ktorý nie je typovo schválený v súlade s požiadavkami buď predpisu č. 49 alebo predpisu č. 96, emisie každej z regulovaných emisií znečisťujúcich látok (CO, HC, NOx a PM) v počiatočnom stave nesmú presiahnuť limitné hodnoty pre emisnú etapu, ktorá bezprostredne predchádza etape, pre ktorý sa požaduje certifikácia zariadenia REC.

8.3. Úrovne zníženia a účinnosť zníženia

8.3.1. Úroveň zníženia systému REC je charakterizovaná jeho účinnosťou zníženia podľa tabuľky 1:

Tabuľka 1

Úrovne zníženia

Minimálna účinnosť zníženia (%) Hmotnosť PM NOX Úroveň zníženia 01 90 60

8.3.2. Účinnosť zníženia sa určí porovnaním emisií nameraných na základe vážených výsledkov pri skúške WHTC pre zariadenie REC, ktorá sa uplatňuje na vysokovýkonné motory, alebo na základe vážených výsledkov pri skúške NRTC, ktorá sa uplatňuje na motory necestných pojazdných strojov alebo poľnohospodárskych a lesných traktorov. Účinnosť zníženia sa vypočíta podľa bodu 8.3.4 tohto predpisu.

8.3.3. Na účely tohto predpisu je účinnosť zníženia pre NOx uplatniteľná na systémy, ktoré sú určené na zníženie NOx, a úroveň zníženia PM na systémy určené na zníženie PM. V prípade zariadenia REC triedy IV musia byť splnené úrovne zníženia pre NOx aj PM uvedené v tabuľke 1 tohto predpisu.

8.3.4. Účinnosť zníženia sa vypočíta z nameraných emisií príslušnej znečisťujúcej látky za zariadením REC (EREC) a emisií systému motora nameraných pred montážou zariadenia REC (EBase) pre danú znečisťujúcu látku, obe namerané v súlade s postupmi vymedzenými v tomto predpise:

účinnosť zníženia (%) = (1 – (EREC/EBase)) × 100.

8.4. Požiadavky na emisie NO2

8.4.1. V prípade zariadenia REC triedy I nesmie dôjsť k žiadnemu zvýšeniu emisií NO2 nad úroveň základných emisií NO2 nameraných podľa prílohy 5 k tomuto predpisu.

8.4.2. V prípade zariadenia REC triedy IIA prírastkové zvýšenie NO2 nesmie byť väčšie než 20 % v porovnaní s úrovňou zaznamenanou v čase montáže zariadenia REC (základné emisie). Ak sa napríklad základná úroveň NO2 rovná 10 % NOx, maximálne povolené emisie NO2 so zariadením REC sa musia rovnať 30 % NOx nameraným podľa prílohy 5 k tomuto predpisu. V prípade zariadenia REC triedy IIB prírastkové zvýšenie NO2 nesmie byť väčšie 30 percentuálnych bodov.

8.4.3. V prípade zariadenia REC triedy III nesmie dôjsť k žiadnemu zvýšeniu emisií NO2 nameraných v g/kWh a vymedzených v prílohe 6 k tomuto predpisu.

8.4.4. V prípade zariadenia REC triedy IV nesmie dôjsť k žiadnemu zvýšeniu emisií NO2 nameraných v g/kWh a vymedzených v prílohe 7 k tomuto predpisu.

8.5. Požiadavky na počet emitovaných častíc

8.5.1. Zariadenia REC triedy I, triedy IIA alebo IIB a triedy IV schválené podľa úrovne zníženia PM 01 musia zabezpečovať účinnosť zníženia počtu častíc aspoň 97 % v porovnaní s úrovňou základných emisií skúšobného motora podľa bodu 12, nameranou pomocou skúšobného postupu, resp. postupov stanovených v tomto predpise.

8.5.2. Priamy odber vzorky z neriedeného výfukového plynu je povolený. Riediace pomery zariadení na riedenie počtu častíc (PND1 a PND2 systému prenosu častíc podľa predpisu č. 49) sa potom upravia vzhľadom na merací rozsah počítadla častíc (PNC).

8.5.3. Účinnosť zníženia počtu častíc sa určí ako hodnota 1 mínus prienik, čo je pomer medzi počtom emitovaných častíc za systémom REC a počtom emitovaných častíc systému motora pred montážou zariadenia REC. Účinnosť zníženia počtu častíc sa uvedie v percentách. Účinnosť zníženia počtu častíc sa určí pre príslušný skúšobný cyklus podľa bodu 8.3.2.

účinnosť zníženia (%) = (1 – (EREC/EBase)) × 100.

8.5.4. Ak sa na meranie účinnosti zníženia počtu častíc použijú súčasne dva systémy merania počtu častíc, musia sa navzájom líšiť maximálne o 5 % pri súčasnom meraní v jednom bode odberu vzorky.

8.6. Požiadavky na sekundárne emisie

8.6.1. Výrobca systému REC poskytne zdokumentovaný dôkaz o tom, že materiály a postupy použité v zariadení REC nepredstavujú žiadne ďalšie nebezpečenstvo pre zdravie a životné prostredie.

8.6.2. V prípade zariadenia REC triedy III a IV emisie amoniaku nesmú presiahnuť strednú hodnotu 25 ppm pri meraní podľa postupov vymedzených v doplnku 7 k prílohe 4 k sérii zmien 06 k predpisu č. 49.

8.6.3. Zariadenie REC nesmie zvýšiť sekundárne emisie v koncentráciách, o ktorých je známe, že sú nebezpečné pre zdravie.

8.6.4. Žiadateľ o typové schválenie zabezpečí posúdenie výkonnosti zariadenia REC vzhľadom na sekundárne emisie. Posúdenie musí zahŕňať všetky pravdepodobné sekundárne emisie zo zariadenia REC s prihliadnutím na princíp jeho činnosti, jeho konštrukciu, metódu vyhotovenia a použité materiály.

8.6.4.1. Posúdenie najmä:

a) rieši otázku možnej tvorbou dioxínov, ak zariadenie REC obsahuje meď alebo zlúčeniny medi;

b) zohľadní vplyv zariadenia REC, ak používa palivový katalyzátor, na tvorbu sekundárnych emisií: i) pri absencii takého katalyzátora a ii) pri jeho prítomnosti v koncentrácii, dosahujúcej dvojnásobok odporúčanej alebo predpokladanej koncentrácie.

8.6.4.2. V posúdení sa uvedie každý druh skúmaných sekundárnych emisií.

8.6.4.3. Posúdenie môže vychádzať z osvedčenej technickej analýzy a úsudku, výsledkov skúšok alebo simulácií, výsledkov analýz alebo skúšok podobných systémov alebo z kombinácie týchto prvkov.

8.6.4.4. Na účely tohto predpisu sa sekundárne emisie vytvorené v koncentráciách, ktoré nie sú značne vyššie než koncentrácie vytvorené pôvodnými systémami motorov vybavenia, nepovažujú za nebezpečné pre zdravie.

8.6.5. Žiadateľ môže požiadať o vykonanie skúšok na určenie sekundárnych emisií ako nevyhnutnej podmienky pre typové schválenie, ak existuje odôvodnený predpoklad, že výsledok posúdenia výkonnosti zariadenia REC z hľadiska sekundárnych emisií nesplní požiadavky bodu 8.6.3.

9. POŽIADAVKY NA STÁLOSŤ

9.1. Žiadateľ vyhlási, že ak sa systém REC používa a udržiava podľa pokynov výrobcu, bude počas životnosti pri bežnej prevádzke spĺňať platné ustanovenia:

a) v prípade vozidiel kategórie M2, M3 a N najazdených 200 000 km alebo životnosť 6 rokov podľa toho, čo nastane skôr;

b) v prípade všetkých ostatných zariadení 4 000 prevádzkových hodín alebo životnosť 6 rokov podľa toho, čo nastane skôr.

9.2. Žiadateľ vykoná skúšku stálosti trvajúcu 1 000 hodín s kombináciou motora a zariadenia REC. Táto skúšky sa musí uskutočniť buď v podmienkach v teréne na typickom vozidlovom alebo strojovom zariadení dohodnutom medzi schvaľovacím úradom a žiadateľom, alebo sa skúška vykoná na skúšobnom zariadení na skúšanie motorov. V prípade skúšky motora na skúšobnom zariadení musí cyklus starnutia, zaťaženie a otáčky zahŕňať podmienky, ktoré sú približne na úrovni 10 % voľnobehu, 10 % nestáleho režimu, 75 % prevádzky pri vysokých otáčkach a vysokom zaťažení a 5 % prevádzky pri nízkych otáčkach a strednom zaťažení.

Motor použitý pri skúškach stálosti sa môže líšiť od skúšobného motora použitého pri skúškach na určenie úrovne zníženia zariadenia REC, musí to byť však motor v rámci stanoveného rozsahu používania konkrétneho zariadenia REC.

9.3. Obsah skúšky je:

a) 1 000 hodín akumulácie prevádzky zariadenia REC so zaznamenávaním všetkých relevantných prevádzkových údajov príslušného motora, a to vrátane druhu a spotreby paliva a mazacieho oleja a prípadne činidla alebo prísady požadovaných zariadením REC, ako aj nepretržitý zápis údajov o teplote výfukových plynov pred zariadením REC v sekundových intervaloch a poklese tlaku za zariadením REC. V prípade skúšky v teréne technická služba zapečatí zariadenie REC a zápis údajov vykoná výrobca zariadenia REC alebo obsluha vozidla alebo stroja, na ktorom sa skúška stálosti vykonáva;

b) v prípade zariadenia REC, ktoré funguje s prísadami alebo používa činidlo, overenie správnosti rýchlosti dávkovania sa dodatočne vykoná na začiatku skúšky v teréne po 500 hodinách prevádzky a po 1 000 hodinách prevádzky.

9.4. Po skončení skúšok stálosti sa systém REC, ktorý bol použitý na preukázanie odolnosti, použije na akékoľvek ďalšie hodnotiace skúšky s pôvodným skúšobným motorom.

Ak pôvodný skúšobný motor už nie je funkčný, môže sa s predchádzajúcim súhlasom schvaľovacieho úradu použiť motor toho istého typu.

9.5. Po dokončení akumulovanej prevádzky musí systém REC spĺňať požiadavky bodu 8 tohto predpisu, keď sa skúša v súlade s bodom 9.4 tohto predpisu.

10. ROZSAH POUŽÍVANIA

10.1. Rozsah používania opisuje rozsah motorov alebo systémov motorov, pre ktoré sa môže použiť rad zariadení REC. Žiadateľ poskytne schvaľovaciemu úradu podrobné informácie o rozsahu používania podľa prílohy 3 k tomuto predpisu.

10.2. Rozsah používania sa obmedzuje na rad motorov, do ktorého patrí skúšobný motor vymedzený v bode 12 tohto predpisu.

10.3. Rozsah používania možno rozšíriť na:

a) iné motory vyrábané tým istým výrobcom motorov a

b) motory iných výrobcov motorov.

Ak žiadateľ môže preukázať, že nasledujúce charakteristiky dotknutých motorov spĺňajú rovnaké kritériá ako skúšobný motor:

a) objem jednotlivého valca je v rozsahu ± 20 % skúšobného motora;

b) metóda sania (preplňované turbodúchadlom alebo s prirodzeným nasávaním);

c) s EGR alebo bez nej;

d) motor s konštantnými otáčkami alebo meniteľnými otáčkami (3);

e) etapa základných emisií motora a

f) so systémom na dodatočnú úpravu výfukových plynov alebo bez neho.

10.4. Rozsah používania sa nesmie rozšíriť na motory s etapou základných emisií, ktorá je menej prísnejšia než etapa základných emisií skúšobného motora.

10.5. Ak žiadateľ môže preukázať, že zariadenie REC skúšané pre vozidlá kategórie M2, M3 a N a ich vznetové motory je navrhnuté aj na používanie rovnakým konštrukčným spôsobom pre vznetové motory určené na použitie v necestných pojazdných strojoch alebo vo vozidlách kategórie T a skúšaný motor podľa bodu 12 je reprezentatívny pre takéto zariadenia a spĺňa aj kritéria radu uvedené v bodoch 14, 15 alebo prípadne 16, rozsah používania možno rozšíriť na vznetové motory určené na použitie v necestných pojazdných strojoch a vo vozidlách kategórie T.

Rozšírenie rozsahu používania zariadenia REC, ktoré bolo typovo schválené na používanie so vznetovými motormi v necestných pojazdných strojoch alebo vo vozidlách kategórie T tak, aby sa vzťahovalo na cestné zariadenia spôsobom opísaným v tomto bode, nie je povolené.

11. ZMENY OBJEMU ZÁKLADNÝCH EMISIÍ MOTORA

11.1. Akékoľvek zmeny prevádzkových parametrov motora, ktoré by mohli mať vplyv na základné emisie motora, sa musia udržať v rámci limitov stanovených výrobcom pôvodného motora (napríklad maximálny povolený protitlak výfukových plynov alebo limity týkajúce sa vplyvu vonkajších zariadení na elektrické systémy alebo systémy spracovania údajov).

11.2. Ak sú na zabezpečenie správneho fungovania systému motora alebo systému dodatočnej úpravy výfukových plynov v spojení so zariadením REC potrebné doplňujúce opatrenia týkajúce sa komponentov alebo systému komponentov súvisiacich s emisiami, ako sú napr. zmeny regulácie recirkulácie výfukových plynov (EGR), žiadateľ poskytne podrobný opis konštrukčnej zmeny spolu s vysvetlením, ako táto zmena zmení činnosť a účinnosť stratégie regulácie emisií. Na podporu svojich tvrdení žiadateľ predloží schvaľovaciemu orgánu alebo technickej službe doplňujúce údaje o skúškach, technické zdôvodnenia a analýzu, prípadne iné informácie, ktoré sa považujú za potrebné na objasnenie rozdielov medzi zmenenou a pôvodnou konštrukciou.

11.3. Systém regulácie emisií výrobcu pôvodného motora sa nesmie meniť s výnimkou týchto prípadov:

a) zmeny povolil výrobca pôvodného motora písomným povolením; alebo

b) v prípade zariadenia REC triedy I, triedy IIA alebo triedy IIB sa uskutoční výmena existujúceho naftového oxidačného katalyzátora za predpokladu, že: i) sú splnené požiadavky bodu 8.4 tohto predpisu a ii) dodatočne vybavený systém motora spĺňa prinajmenšom limity etapy, pre ktorú bol základný motor typovo schválený v prípade každej z ostatných regulovaných znečisťujúcich látok relevantných pre túto etapu;

c) montáž tepelných a/alebo tlakových meracích sond na vstupe systému REC na zníženie emisií NOx vrátane dávkovacej jednotky.

11.4. Za predpokladu, že sú splnené požiadavky bodu 11.1 tohto predpisu, povolené sú zmeny za pôvodným systémom na dodatočnú úpravu výfukových plynov.

11.5. Zariadenie REC nesmie znížiť výkon akéhokoľvek palubného diagnostického systému (OBD) a systému regulácie NOx pôvodného systému motora.

12. VÝBER KOMBINÁCIE SKÚŠOBNÝCH MOTOROV A DODATOČNÉHO ZARIADENIA NA REGULÁCIU EMISIÍ

12.1. Skúšobné motory musia byť z radu motorov zodpovedajúceho nasledujúcemu rozsahu uplatnenia zariadenia REC. Odmeria sa emisná účinnosť skúšobného motora, ktorá musí spĺňať limity platnej etapy základných emisií.

12.2. Kombinácia skúšobného motora a zariadenia REC pre zvolený rozsah používania musí spĺňať tieto kritériá:

a) motor musí mať menovitý výstupný výkon od 100 % do 60 % maximálneho výkonu základného motora v konkrétnom rade, keď sa posudzuje v súlade s postupmi uvedenými v predpise č. 49 alebo prípadne predpisu č. 96;

b) pri kombinácii so zvoleným skúšobným motorom musí zariadenie REC pracovať s najvyššou prietokovou rýchlosťou plynov v rámci rozsahu používania radu zariadení REC;

c) zariadenie REC musí mať minimálnu objemovú koncentráciu katalyticky aktívnych materiálov stanovenú výrobcom pre rad zariadení REC.

Keď sú požiadavky písmena b) a c) vzájomne nezlučiteľné, majú prednosť požiadavky písmena b).

12.3. V prípade zariadenia REC určeného na používanie v motoroch typovo schválených podľa predpisu č. 96, je povinné skúšanie na jednom skúšobnom motore pre každú kategóriu výkonu, pre ktorú je zariadenie REC určené.

12.4. Vybraný skúšobný motor musí v stave sériovej výroby aj dodatočne vybavený spĺňať všetky limity emisií znečisťujúcich látok týkajúcich sa etapy alebo normy, pre ktorú bol pôvodne typovo schválený. Ak sú vozidlá alebo stroje vybavené palubnými diagnostickými systémami, monitorovacia funkcia týchto systémov nesmie byť narušená po namontovaní dodatočného systému. Charakteristiky elektronickej riadiacej jednotky motora (napríklad, pokiaľ ide o časovanie vstreku, meranie hmotnostného prietoku vzduchu alebo stratégie zníženia emisií výfukových plynov) sa nesmú dodatočným vybavením zmeniť. Akákoľvek zmena skúšobného motora, ktorá zmení jeho vlastnosti z hľadiska pôvodných emisií (napr. zmena časovania vstreku), nie je povolená.

13. ŠPECIFIKÁCIE TÝKAJÚCE SA MERANIA EMISIÍ

13.1. Plynné zložky a zložky tuhých častíc emitované motorom alebo systémom motora v kombinácii so zariadením REC dodaným na skúšanie, sa merajú metódami opísanými v príslušných prílohách k predpisu č. 49 a 96.

13.2. Ak sa na určenie emisií NO2 v súlade s bodom 8.4 tohto predpisu použije ohrievaný chemiluminiscenčný detektor (CLD), musia sa na stanovenie NOx a NO súčasne použiť dve paralelné meracie komory. Súčasné použitie dvoch detektorov CLD je povolené za predpokladu, že oba spĺňajú požiadavky predpisu č. 49 alebo prípadne predpisu č. 96 a absolútne účinnosti konvertora sa vzájomne nelíšia o viac než 3 %.

14. RAD DODATOČNÝCH ZARIADENÍ NA REGULÁCIU EMISIÍ NA ZNÍŽENIE EMISIÍ TUHÝCH ČASTÍC

14.1. Typové schválenie zariadenia REC na zníženie emisií tuhých častíc bude naďalej platiť pre nominálne podobný systém v inej konfigurácii alebo zariadení za predpokladu, že sa neodchyľuje od skúšaného systému vzhľadom na tieto charakteristiky:

a) typ zadržiavania aktívneho prvku (napríklad lepené alebo mechanické upevnenie) a jeho fungovanie;

b) princíp fungovania aktívneho prvku (napríklad kovový alebo keramický materiál, bariérová filtrácia alebo aerodynamická separácia);

c) konštrukcia a charakteristiky filtra alebo iného aktívneho materiálu (napríklad, či pozostáva z listov alebo platní, alebo či je pletená alebo vinutá, hustota komôrok, materiálu alebo netkaného plátna, poróznosť a priemer pórov bariérového filtračného média, počet priečinkov, čepelí alebo guliek v aerodynamických separátoroch, drsnosť povrchu kritických komponentov a priemer vinutia, guliek alebo vlákien);

d) minimálna objemová koncentrácia katalyticky aktívnych materiálov systému na zníženie emisií tuhých častíc vrátane predchádzajúcich katalyzátorov (ak sú namontované) (g/m3);

e) maximálna objemová koncentrácia katalyticky aktívnych materiálov systému na zníženie emisií tuhých častíc vrátane predchádzajúcich katalyzátorov (ak sú namontované) (g/m3);

f) konštrukčné charakteristiky plášťa alebo obalu (napríklad uskladnenie alebo zadržiavanie nosiča aktívnych prvkov);

g) objem každého aktívneho komponentu (napr. DOC, filtračný substrát), ktorý musí byť v rozsahu ± 40 % objemu skúšaného zariadenia;

h) typ regenerácie (periodická alebo nepretržitá);

i) princíp regenerácie (napríklad katalytický, tepelný alebo elektrotepelný) a stratégia regenerácie (napríklad pasívna, aktívna, nútená);

j) metóda a stratégia regulácie zavádzania prísad alebo činidiel (ak sa používajú);

k) druh prísady alebo činidla (ak sa používajú);

l) podmienky montáže [max. + 0,5 m počiatočný rozdiel medzi výstupom turbodúchadla (turbíny) a vstupom zariadenia REC na zníženie emisií tuhých častíc];

m) druh katalyticky aktívneho materiálu;

n) s horným oxidačným katalyzátorom alebo bez neho;

o) ak bolo skúšané zariadenie skúšané v spojení s iným zariadeniami na reguláciu znečisťujúcich látok: i) zachovanie rovnakého usporiadania zariadení pre uvažované zariadenie REC a ii) ostatné zariadenia na reguláciu znečisťujúcich látok sú vzhľadom na konštrukciu a princíp činnosti podobné tým, ktoré sa použijú počas skúšky.

14.2. Keď sa zariadenie REC na zníženie emisií tuhých častíc skúša na skúšobnom zariadení namontuje sa tak, aby vzdialenosť medzi vstupom zariadenia REC a výstupom turbodúchadla (turbíny) alebo rovinou výstupu výfukového potrubia, ak nie je namontované žiadne turbodúchadlo, bola najmenej 2 m. Ak žiadateľ môže preukázať, že vo všetkých ďalších zariadeniach REC sa použije vzdialenosť kratšia, než je minimálna uvedená vzdialenosť, dĺžka trubice použitej v skúšobnej komore sa môže zodpovedajúco skrátiť. Izolácia alebo podobné prostriedky udržania teploty výfukových plynov sú povolené len vtedy, keď sa použijú pri nasledujúcej montáži zariadenia REC vo vozidlo alebo v stroji.

15. RAD DODATOČNÝCH ZARIADENÍ NA REGULÁCIU EMISIÍ NA ZNÍŽENIE EMISIÍ NOx

15.1. Typové schválenie zariadenia REC na zníženie emisií NOx bude naďalej platiť pre nominálne podobný systém (používajúci rovnakú technológiu zníženia emisií NOx) v inej konfigurácii alebo zariadení za predpokladu, že sa neodchyľuje od skúšaného systému vzhľadom na tieto charakteristiky:

a) kritické rozmery aktívnych prvkov zariadenia (ako je veľkosť ventilov alebo kanálov, alebo objem katalytického prvku, vrátane akéhokoľvek zariadenia na zmiešavanie činidiel) sú rovnaké na skúšanom zariadení alebo sa nelíšia od týchto rozmerov v skúšanom zariadení o hodnotu vyššiu než je hodnota, ktorá môže byť posúdená ako nepodstatná na základe príslušných skúšok alebo spoľahlivých technických analýz. Napríklad, aktívny objem katalytického prvku musí byť v rozsahu ± 40 % aktívneho objemu skúšaného zariadenia;

b) akákoľvek použitá metóda regulácie teploty (napríklad katalytické, tepelné alebo elektrotepelné ohrievanie);

c) ak bolo skúšané zariadenie skúšané v spojení s iným zariadeniami na reguláciu znečisťujúcich látok: i) zachovanie rovnakého usporiadania zariadení pre uvažované zariadenie REC a ii) ostatné zariadenia na reguláciu znečisťujúcich látok sú vzhľadom na konštrukciu a princíp činnosti podobné zariadeniam, ktoré sa použijú počas skúšky;

d) materiál substrátu katalyzátora a mechanická konštrukcia substrátu (napríklad potiahnutý alebo pretlačovaný monolit, listy alebo platne), tvar prierezovej plochy a hustota výfukových plynov tvoriacich sa v jeho kanáloch;

e) rovnaký katalyticky aktívny materiál, povlak, zaťaženie a rozloženie katalyzátora na substráte, aké má homologizovaný systém v rámci odôvodnených výrobných odchýlok;

f) druh činidla alebo prísady (ak sa používajú);

g) akákoľvek použitá metóda regulácie vrátane takých znakov jej uplatňovania, ako sú časy zadržiavania, dávkované množstvá činidla, umiestnenie a charakteristiky snímačov, časové konštanty a prietokové charakteristiky súvisiace s ventilmi. Ak sa pre rôzne klimatické podmienky použijú rôzne činidlá a/alebo stratégie, skúša sa stratégia s najnižším celkovým dávkovaním počas skúšky;

h) miesto a podmienky pridávania činidla. Táto podmienka sa považuje za splnenú, ak je miesto pridávania aspoň rovnako vzdialené od vstupu katalyzátora ako u skúšaného zariadenia a ak sú prostriedky pridávania činidla (napríklad pomocou alebo bez pomoci vzduchu) a akékoľvek zmiešavacie zariadenie rovnaké.

15.2. Keď sa zariadenie REC na zníženie emisií NOx skúša na v skúšobnej komore pre motory, musí sa zariadenie REC namontovať tak, aby vzdialenosť medzi vstupom zariadenia REC a výstupom turbodúchadla (turbíny) alebo výstupnou prírubou výfukového potrubia, ak motor nie je vybavený turbodúchadlom, bola prinajmenšom 2 m. Ak žiadateľ môže preukázať, že vo všetkých ďalších zariadeniach REC sa použije vzdialenosť kratšia, než je minimálna uvedená vzdialenosť, dĺžka trubice použitej v skúšobnej komore sa môže zodpovedajúco skrátiť. Izolácia alebo podobné prostriedky udržania teploty výfukových plynov sú povolené len vtedy, keď sa použijú pri nasledujúcej montáži zariadenia REC vo vozidlo alebo v stroji.

16. RAD DODATOČNÝCH ZARIADENÍ NA REGULÁCIU EMISIÍ NA ZNÍŽENIE EMISIÍ NOx A TUHÝCH ČASTÍC

Typové schválenie zariadenia REC na zníženie emisií NOx a tuhých častíc bude naďalej platiť pre nominálne podobný systém v inej konfigurácii alebo zariadení za predpokladu, že sa neodchyľuje od skúšaného systému vzhľadom na tieto charakteristiky:

a) prvky zariadenia REC na zníženie emisií tuhých častíc sú v súlade s požiadavkami bodu 14 tohto predpisu;

b) prvky zariadenia REC na zníženie emisií NOx sú v súlade s požiadavkami bodu 15 tohto predpisu;

c) vzájomná poloha prvkov zariadenia REC na zníženie emisií tuhých častíc a NOx je rovnaká, ako vzťah medzi týmito prvkami v skúšanom zariadení (napríklad zariadenie REC na zníženie emisií tuhých častíc je pred zariadením REC na zníženie emisií NOx).

Zariadenia, v prípade ktorých sa znižovanie emisií tuhých častíc a NOx uskutočňuje na tom istom substráte, sa nepovažujú za zariadenia rovnakého radu, v ktorých sa tieto dve činnosti uskutočňujú na oddelených substrátoch.

17. PALIVO A MERNÁ SPOTREBA PALIVA

17.1. Skúšanie zariadenia REC sa vykoná použitím komerčne dostupného paliva reprezentujúceho palivo, ktoré sa všeobecne používa pre typ vozidla alebo stroja, v ktorom bude zariadenie REC namontované.

17.2. Výrobca zariadenia REC môže ako alternatívu k použitiu paliva dostupného na trhu požiadať schvaľovací úrad o povolenie vykonať skúšky so zariadením REC použitím referenčného paliva. Referenčné palivo, ktoré sa má použiť v tomto prípade, musí byť referenčným palivom stanoveným buď v predpise č. 49 alebo predpise č. 96.

17.3. Merná spotreba paliva motora vybaveného zariadením REC počas príslušných skúšobných cyklov (body 2.3 a 3.3 prílohy 5 k tomuto predpisu, body 2.3 a 3.3 prílohy 6 k tomuto predpisu) nesmie byť o viac než 4 % vyššia v stave s dodatočným vybavením než stredná merná spotreba v stave bez dodatočného vybavenia.

18. PREVÁDZKOVÉ CHARAKTERISTIKY A BEZPEČNOSTNÉ RIZIKO

18.1. Zariadenie REC musí byť navrhnuté tak, aby sa dalo používať v určených zariadeniach, keď je namontované v súlade s dodanými pokynmi bez toho, aby bola obsluha alebo okolostojace osoby vystavené akémukoľvek bezpečnostnému riziku, a to buď priamo alebo ako výsledok zmien vozidla alebo stroja, respektíve ich prevádzkových charakteristík.

18.2. Zariadenie REC musí byť navrhnuté tak, aby sa dalo používať v určených zariadeniach, keď je namontované v súlade s dodanými pokynmi bez toho, aby došlo k zhoršeniu prevádzkových charakteristík vozidla alebo stroja pokiaľ:

a) zhoršenie nespôsobuje bezpečnostné riziko;

b) zhoršenie nezvýši spotrebu paliva nad úroveň stanovenú v bode 17 tohto predpisu;

c) povaha a rozsah zhoršenia sú jednoznačne uvedené v pokynoch a informáciách, ktoré budú odovzdané montérovi dodatočného zariadenia, obsluhe a majiteľovi.

18.3. S cieľom zabezpečiť náležité splnenie požiadaviek bodu 20 a prílohy 11 k tomuto predpisu z hľadiska montáže a poskytovania informácií, výrobca zariadenia REC posúdi bezpečnostné riziká, ktoré by mohli vyplynúť z montáže zariadenia REC vo vozidle alebo v stroji. Pri tomto posudzovaní zoberie musí vychádzať z bezpečnosti, ktorú poskytuje vozidlo alebo stroj, keď boli prvýkrát uvedené na trh.

19. EMISIE HLUKU

Žiadateľ poskytne dôkaz o tom, že dodatočná montáž zariadenia REC v súlade s poskytnutými montážnymi pokynmi nebude viesť k zvýšeniu emisií hluku vozidla. Dôkaz o tom, že zariadenie REC je určené len na montáž v cestnom vozidle (4) ako doplnok systému tlmenia sériovej výroby, ktorý vyrába výrobca pôvodného vybavenia, sa považuje za splnenie tejto požiadavky.

20. MONTÁŽ DODATOČNÉHO ZARIADENIA NA REGULÁCIU EMISIÍ

20.1. Výrobca zariadenia REC poskytne písomné montážne usmernenia a pokyny týkajúce sa prevádzky a údržby v súlade s požiadavkami prílohy 11 k tomuto predpisu.

20.2. Výrobca zariadenia REC musí venovať pozornosť najmä požiadavkám prílohy 11 k tomuto predpisu s tým, že usmernenia a pokyny musia:

a) byť napísané v jazyku štátu, v ktorom sa zariadenie REC predáva alebo v ktorom sa očakáva používanie zariadenia REC; ich jazyk musí byť zrozumiteľný a vhodný pre cieľovú skupinu čitateľov;

b) upozorniť montéra na jeho potenciálnu právnu zodpovednosť;

c) informovať koncového používateľa o akýchkoľvek požiadavkách na správnu údržbu REC, v prípade potreby vrátane používania spotrebiteľných činidiel alebo prísad;

d) informovať o akýchkoľvek požiadavkách na používanie vozidla alebo stroja alebo obmedzeniach ich používania, aby sa zaručila bezpečnosť a správne fungovanie zariadenia REC;

e) určiť, či majú byť činidlá znovu doplnené obsluhou vozidla alebo stroja medzi intervalmi bežnej údržby a stanoviť pravdepodobnú rýchlosť spotreby činidla;

f) určiť druh a kvalitu každého použitého spotrebiteľného činidla alebo prísady;

g) upozorniť majiteľa alebo obsluhu vozidla alebo stroja, že ak je montáž zariadenia REC podmienkou jeho prevádzky v konkrétnom štáte alebo regióne alebo ak montáž zariadenia REC oprávňuje majiteľa vozidla alebo stroja využívať stimuly alebo výsady, zanedbanie údržby zariadenia REC v správnom prevádzkovom stave (vrátane nezabezpečenia riadnej dodávky akéhokoľvek činidla alebo prísady) môžu byť porušením zmluvy alebo predstavovať trestný čin.

20.3. Výrobca zariadenia REC preukáže schvaľovaciemu úradu, že má k dispozícii primerané postupy na výber, odbornú prípravu a monitorovanie montérov zariadení REC.

21. ZMENA A ROZŠÍRENIE TYPOVÉHO SCHVÁLENIA DODATOČNÉHO ZARIADENIA NA REGULÁCIU EMISIÍ

21.1. Každá zmena zariadenia REC, ktorá je relevantná v súvislosti s týmto predpisom, sa oznámi schvaľovaciemu úradu, ktorý zariadeniu REC udelil typové schválenie. Schvaľovací úrad potom posúdi, či zariadenie REC ešte stále spĺňa alebo nespĺňa požiadavky na zaradenie zariadenia REC do príslušného radu zariadení REC.

Schvaľovací úrad môže od technickej služby zodpovednej za vykonávanie skúšok požadovať ďalší skúšobný protokol ako pomoc pri jeho posúdení.

21.2. Ak schvaľovací úrad schváli zmenu, odkaz na formálne oznámenie tohto schválenia sa uvedie v príručky na montáž zariadenia REC.

21.3. Potvrdenie alebo odmietnutie typového schválenia s uvedením zmeny sa oznamuje zmluvným stranám dohody z roku 1958, ktoré uplatňujú tento predpis, postupom uvedeným v bode 6.

21.4. Schvaľovací úrad, ktorý vydáva rozšírenie typového schválenia, priradí každému takémuto rozšíreniu poradové číslo a o tejto skutočnosti informuje ostatné zmluvné strany dohody z roku 1958, ktoré tento predpis uplatňujú, a to prostredníctvom formulára oznámenia, ktorého vzor je uvedený v prílohe 2 k tomuto predpisu.

22. ZHODA VÝROBY

22.1. Postupy na zabezpečenie zhody výroby musia byť v súlade s postupmi stanovenými v dodatku 2 k dohode z roku 1958 (E/ECE/324 – E/ECE/TRANS/505/Rev.2).

22.2. Opatrenia prijaté na zaručenie zhody výroby musia spĺňať požiadavky bodu 2 dodatku 2 k dohode z roku 1958.

22.3. Osobitné požiadavky

a) Kontroly uvedené v bode 2.2 dodatku 2 k dohode z roku 1958 zahŕňajú kontroly zhody s kritériami bodov 7 a 8 tohto predpisu.

b) Na účely uplatňovania bodu 2.4.4 dodatku 2 k dohode z roku 1958 sa môžu vykonať skúšky opísané v bodoch 8.2, 8.3 a 8.4 tohto predpisu.

22.4. Predtým než sa môžu udeliť typové schválenia, na účely prvého posúdenia výrobcovia predložia tieto údaje o zhode výroby:

a) vyplnený a podpísaný formulár žiadosti podľa vzoru, ktorý poskytne schvaľovací úrad;

b) opis požadovaných informácií podľa formulára žiadosti;

c) kópiu osvedčenia podľa normy ISO 9001:2000 alebo osvedčenia podľa akéhokoľvek ekvivalentného systému kvality, a to s príslušným rozsahom.

22.5. Na základe týchto informácií môžu byť k postupu typového schvaľovania pripustení výrobcovia, ktorí disponujú certifikovaným systémom kvality, pričom dostanú vyhlásenie o prvom posúdení vychádzajúce z analýzy dokumentov.

22.6. V prípade výrobcu, ktorý nedisponuje certifikovaným systémom kvality, sa posúdenie spoločnosti vykoná podľa normy ISO 9001:2000 vrátane aspektov posudzovania zhody výroby.

22.7. Opíšu a overia sa aspoň tieto aspekty normy ISO 9001:2000:

a) systém riadenia kvality;

b) zodpovednosť vedenia;

c) riadenie zdrojov;

d) realizácia výrobku;

e) meranie, analýza a zdokonalenie.

22.8. Na potvrdenie existencie primeraných opatrení a postupov na účinnú kontrolu zhody výroby výrobca za zverejnený poplatok dostane vyhlásenie o zhode.

22.9. Vyhlásenie má určenú platnosť.

22.10. Pred uplynutím platnosti oboch vyhlásení schvaľovací úrad vykoná audit zhody výroby prostredníctvom kontroly procesu u výrobcu, aby sa overila účinnosť použitých kontrol zhody výroby.

22.11. Schvaľovací úrad pri uplatňované svojho dohľadu nad zhodou výroby zohľadní dohľad vykonaný kvalifikovanými orgánmi iných zmluvných strán dohody z roku 1958.

23. SANKCIE V PRÍPADE NEZHODY VÝROBY

23.1. Typové schválenie udelené vzhľadom na typ zariadenia REC podľa tohto predpisu možno odobrať, ak nie sú splnené požiadavky stanovené v bodoch 21 a 22.

23.2. Ak zmluvná strana dohody uplatňujúca tento predpis zruší typové schválenie, ktoré predtým udelila, okamžite o tom informuje ostatné zmluvné strany dohody, ktoré uplatňujú tento predpis, a to prostredníctvom formulára oznámenia zodpovedajúceho vzoru uvedenému v prílohe 2 k tomuto predpisu.

24. DEFINITÍVNE ZASTAVENIE VÝROBY

Ak držiteľ typového schválenia úplne zastaví výrobu typu dodatočného zariadenia na reguláciu emisií typovo schváleného v súlade s týmto predpisom, oznámi to schvaľovaciemu úradu, ktorý typové schválenie udelil. Po prijatí príslušného oznámenia tento orgán o tom informuje ostatné zmluvné strany dohody z roku 1958, ktoré uplatňujú tento predpis, a to prostredníctvom formulára oznámenia, ktorého vzor je uvedený v prílohe 2 k tomuto predpisu.

25. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV

Zmluvné strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov, ktoré udeľujú typové schválenie a ktorým sa majú zasielať formuláre osvedčujúce vydanie typového schválenia, prípadne rozšírenie, zamietnutie alebo odobratie typového schválenia vydaného v iných štátoch.

26. PRECHODNÉ USTANOVENIA

26.1. Od oficiálneho dátumu nadobudnutia platnosti série zmien 01 nesmie žiadna zmluvná strana uplatňujúca tento predpis odmietnuť udeliť ani uznať typové schválenie podľa tohto predpisu v znení série zmien 01.

26.2. Od oficiálneho dátumu nadobudnutia platnosti série zmien 01, môžu zmluvné strany uplatňujúce sériu zmien 01 k tomuto predpisu odmietnuť typové schválenie zariadenia REC, ktoré nespĺňa požiadavky série zmien 01 k tomuto predpisu.

26.3. Zmluvné strany uplatňujúce tento predpis môžu naďalej udeľovať typové schválenia tým zariadeniam REC, ktoré sú v súlade s ktoroukoľvek predchádzajúcou úrovňou tohto predpisu za predpokladu, že zariadenia REC sú určené na používanie na území zmluvných strán, ktoré uplatňujú príslušné požiadavky vo svojich vnútroštátnych právnych predpisoch.

(1) Podľa vymedzenia v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.3, bod 2. – www.unece.org/trans/main/wp29/wp29wgs/wp29gen/wp29resolutions.html.

(2) Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 3 – www.unece.org/trans/main/wp29/wp29wgs/wp29gen/wp29resolutions.html.

(3) Motor schválený podľa predpisu č. 49 sa bude na tento účel považovať za motor s meniteľnými otáčkami.

(4) Cestné vozidlá na tento účel sú vozidlá kategórie M2, M3 a N definované v Konsolidovanej rezolúcii o konštrukcii vozidiel (R.E.3), (dokument TRANS/WP.29/78/Rev.3, bod 2 – www.unece.org/trans/main/wp29/wp29wgs/wp29gen/wp29resolutions.html), s výnimkou tých vozidiel, ktoré sú typovo schválené podľa predpisu č. 83.

PRÍLOHA 1 INFORMAČNÝ DOKUMENT Informačný dokument č. … podľa predpisu č. 132 týkajúci sa typového schválenia dodatočného zariadenia na reguláciu emisií (REC) pre ťažké nákladné vozidlá, poľnohospodárske a lesné traktory a necestné pojazdné stroje vybavené vznetovými motormi. Na opísanie rozsahu platnosti typového schválenia sa musí priložiť zoznam hlavných komponentov. Všetky výkresy a zoznamy častí musia byť vypracované vo vhodnej mierke, musia byť dostatočne podrobné a musia byť dodané vo formáte A4 alebo zložené na formát A4. Prípadné fotografie musia byť dostatočne podrobné. Schvaľovací úrad môže požadovať ďalšie informácie potrebné na preukázanie súladu členov radu zariadení REC s požiadavkami bodov 14, 15 alebo prípadne 16 tohto predpisu. Ak má systém, komponenty alebo samostatné technické jednotky elektronické riadenie, treba poskytnúť informácie o jeho vlastnostiach. 1. VŠEOBECNE 1.1. Značka (obchodné meno výrobcu) … 1.2. Názov a adresa výrobcu: … … 1.3. Typ zariadenia REC: … 1.4. Umiestnenie a spôsob pripevnenia značky typového schválenia: … … 1.5. Adresa montážneho závodu, resp. adresy montážnych závodov: … … 2. OPIS ZARIADENIA 2.1. Trieda zariadenia REC: … 2.2. Značka, resp. značky zariadení REC (obchodné meno) a výrobcova typová identifikácia zariadenia REC: … … 2.2.1. Identifikačné číslo časti, resp. čísla častí zariadenia REC: … … 2.3. Typ alebo typy motora, pre ktoré je zariadenie REC určené (rozsah používania): … … 2.4. Číslo, resp. čísla a/alebo písmeno, resp. písmená charakterizujúce úroveň základných emisií motora (1): … 2.5. Číslo, resp. čísla a/alebo písmeno, resp. písmená charakterizujúce dosiahnutú úroveň emisií motora (1): … 2.6. Úroveň zníženia zariadenia REC podľa bodu 8.3 tohto predpisu: … … 2.7. Predpokladá sa kompatibilita zariadenia REC s požiadavkami OBD: áno/nie (2) 2.8. Opis a výkresy znázorňujúce polohu zariadenia REC vzhľadom na výstup (výstupy) výfukového potrubia motora: … … 2.9. Maximálny povolený protitlak výfukových plynov: … kPa 3. CHARAKTERISTIKY ZARIADENIA REC NA ZNÍŽENIE EMISIÍ TUHÝCH ČASTÍC A RADU ZARIADENÍ REC NA ZNÍŽENIE EMISIÍ TUHÝCH ČASTÍC 3.1. Rozmery, tvar a aktívny objem systému na zníženie emisií tuhých častíc: … 3.2. Maximálna vzdialenosť po vstup zariadenia REC od výstupu turbodúchadla (turbíny) alebo roviny výstupu výfukového potrubia, ak nie je namontované žiadne turbodúchadlo: … 3.3. Opis, výkresy a zoznamy častí zariadenia REC na zníženie emisií tuhých častíc Opis musí obsahovať zoznam hlavných komponentov (s uvedením čísiel častí), ktoré sa pripájajú k zariadeniu REC v prípade každého zariadenia. Okrem toho opis musí poskytovať všetky informácie potrebné na prijatie rozhodnutí týkajúcich sa radu zariadení REC v súlade s bodom 14 tohto predpisu. 3.3.1. Typ zadržiavania aktívneho prvku (napríklad lepené alebo mechanické upevnenie): … 3.3.2. Princíp fungovania aktívneho prvku na zníženie emisií tuhých častíc (napríklad kovový alebo keramický materiál vrátane druhu materiálu, bariérová filtrácia alebo aerodynamická separácia): … 3.3.3. Konštrukcia a charakteristiky filtra alebo iného aktívneho materiálu v súlade s bodom 14.1 písm. c) tohto predpisu: … … 3.3.3.1. Druh, resp. druhy prípadných katalyticky aktívnych materiálov: … 3.3.3.2. Fyzická konštrukcia substrátu: … 3.3.3.3. Hustota komôrok, poróznosť, priemerná veľkosť pórov a rozloženie pórov: … … 3.3.4. Poloha (pred/za), funkcia a princíp fungovania (napr. oxidácia) akéhokoľvek doplnkového katalyzátora, resp. katalyzátorov: … 3.3.4.1. Druh, resp. druhy katalyticky aktívnych materiálov: … 3.3.4.2. Fyzická konštrukcia substrátu: … 3.3.4.3. Hustota komôrok: … 3.3.5. Minimálna objemová koncentrácia katalyticky aktívnych materiálov každého prvku systému na zníženie emisií tuhých častíc vrátane doplnkových katalyzátorov (ak sú namontované) (g/m3): … 3.3.6. Maximálna objemová koncentrácia katalyticky aktívnych materiálov každého prvku systému na zníženie emisií tuhých častíc vrátane doplnkových katalyzátorov (ak sú namontované) (g/m3): … 3.3.7. Konštrukčné charakteristiky plášťa alebo obalu: … 3.3.8. Objem každého aktívneho komponentu: … 3.4. Metóda alebo systém regenerácie (podrobný opis a/alebo výkres): … … 3.4.1. Typ regenerácie (napríklad periodická alebo nepretržitá): … … 3.4.2. Princíp regenerácie, frekvencia a stratégia: … … 3.4.3. Metóda a stratégia regulácie zavádzania prísad alebo činidiel (ak sa používajú): … … 3.4.4. Druh a koncentrácia činidla alebo prísady, resp. činidiel alebo prísad: … … 3.4.5. Frekvencia dopĺňania činidla alebo prísady: … 3.5. Opis monitorovania systému na zníženie emisií tuhých častíc (v súlade s bodom 7 tohto predpisu): … … 3.6. Opis akýchkoľvek zmien pôvodného motora alebo systému regulácie emisií v súlade s bodom 11 tohto predpisu: … … 3.7. Normálna prevádzková teplota: … (K) a rozsah tlakov: … (kPa) 3.8. Použitie izolácie: áno/nie (2) 3.8.1. Konštrukcia a charakteristiky izolácie: … 4. CHARAKTERISTIKY ZARIADENIA REC NA ZNÍŽENIE EMISIÍ NOx A RADU ZARIADENÍ REC A NA ZNÍŽENIE EMISIÍ NOx 4.1. Rozmery, tvar a aktívny objem systému na zníženie emisií NOx: … … 4.2. Maximálna vzdialenosť po vstup zariadenia REC od výstupu turbodúchadla (turbíny) alebo roviny výstupu výfukového potrubia, ak nie je namontované žiadne turbodúchadlo: … … 4.3. Opis, výkresy a zoznamy častí zariadenia REC na zníženie emisií NOx Opis musí obsahovať zoznam hlavných komponentov (s uvedením čísiel častí), ktoré sa pripájajú k zariadeniu REC v prípade každého zariadenia. Okrem toho musí opis obsahovať informácie nevyhnutné na prijatie rozhodnutí týkajúcich sa radu zariadení REC v súlade s bodom 15 tohto predpisu. 4.3.1. Typ zadržiavania aktívneho prvku (napríklad lepené alebo mechanické upevnenie): … 4.3.2. Princípy fungovania aktívneho prvku na zníženie emisií NOx (selektívna katalytická redukcia, uloženie a zníženie NOx): … … 4.3.3. Konštrukcia a charakteristiky substrátu a aktívneho materiálu podľa bodu 15.1 písm. d) a e) tohto predpisu: … 4.3.3.1. Druh, resp. druhy katalyticky aktívnych materiálov: … 4.3.3.2. Fyzická konštrukcia substrátu: … 4.3.3.3. Hustota komôrok: … 4.3.4. Poloha (pred/za), funkcia a princíp fungovania (napr. oxidácia) akéhokoľvek doplnkového katalyzátora, resp. katalyzátorov: … 4.3.4.1. Druh, resp. druhy katalyticky aktívnych materiálov: … 4.3.4.2. Fyzická konštrukcia substrátu: … 4.3.4.3. Hustota komôrok: … 4.3.5. Minimálna objemová koncentrácia katalyticky aktívnych materiálov každého prvku systému na zníženie emisií NOx vrátane doplnkových katalyzátorov (ak sú namontované) (g/m3): … 4.3.6. Maximálna objemová koncentrácia katalyticky aktívnych materiálov každého prvku systému na zníženie NOx vrátane doplnkových katalyzátorov (ak sú namontované) (g/m3): … 4.3.7. Konštrukčné charakteristiky plášťa alebo obalu: … 4.3.8. Objem každého aktívneho komponentu: … 4.4. Metóda alebo systém (prípadnej) regenerácie (podrobný opis a/alebo výkres): … 4.5. Metóda a stratégia regulácie zavádzania prísady alebo činidla, resp. prísad alebo činidiel (ak sa používajú): … … 4.5.1. Druh a koncentrácia prísady alebo činidla, resp. prísad alebo činidiel: … … 4.5.2. Normálny prevádzkový rozsah teplôt činidla (K): … 4.5.3. Frekvencia dopĺňania činidla alebo prísady: … 4.5.4. Stratégia regulácie (napríklad časy zadržiavania, dávkované množstvo činidla, umiestnenie a charakteristiky snímačov, prietokové charakteristiky a miesto zavádzania činidla): … 4.6. Vyhrievaný systém: áno/nie (2) 4.6.1. Metóda regulácie teploty (katalytická, tepelná alebo elektrotepelná): … 4.7. Opis diagnostického systému regulácie NOx (v súlade s prílohou 10): … 4.8. Opis akýchkoľvek zmien pôvodného motora alebo systému regulácie emisií v súlade s bodom 11 tohto predpisu: … … 4.9. Normálna prevádzková teplota: … (K) a rozsah tlakov: … (kPa) 4.10. Použitie izolácie: áno/nie (2) 4.10.1. Konštrukcia a charakteristiky izolácie: … 5. CHARAKTERISTIKY ZARIADENIA REC NA ZNÍŽENIE EMISIÍ NOx A TUHÝCH ČASTÍC A RADU ZARIADENÍ REC NA ZNÍŽENIE EMISIÍ NOx A TUHÝCH ČASTÍC 5.1. Rozmery, tvar (tvary) a aktívny objem (objemy) systému na zníženie emisií NOx a tuhých častíc: … 5.2. Maximálna vzdialenosť po vstup zariadenia REC od výstupu turbodúchadla (turbíny) alebo roviny výstupu výfukového potrubia, ak nie je namontované žiadne turbodúchadlo: … 5.3. Opis, výkresy a zoznamy častí zariadenia REC na zníženie emisií NOx a tuhých častíc Opis musí obsahovať zoznam hlavných komponentov (s uvedením čísiel častí), ktoré sa pripájajú k zariadeniu REC v prípade každého zariadenia. Okrem toho opis musí obsahovať informácie potrebné na prijatie rozhodnutí týkajúcich sa radu zariadení REC v súlade s bodom 16 tohto predpisu. 5.3.1. Typ zadržiavania aktívneho prvku, resp. aktívnych prvkov (napríklad lepené alebo mechanické upevnenie): … 5.3.2. Princípy fungovania aktívneho prvku na zníženie emisií NOx (napríklad selektívna katalytická redukcia, uloženie a zníženie NOx) a zníženie emisií tuhých častíc (napríklad kovový alebo keramický materiál vrátane druhu materiálu, bariérová filtrácia alebo aerodynamická separácia): … … 5.3.3. Konštrukcia a charakteristiky substrátu, resp. substrátov a aktívneho materiálu, resp. aktívnych materiálov podľa bodu 14.1 písm. c) a bodu 15.1 písm. d) a e) tohto predpisu: … … 5.3.3.1. Druh, resp. druhy katalyticky aktívnych materiálov: … 5.3.3.2. Fyzická konštrukcia substrátu, resp. substrátov: … 5.3.3.3. Princípy fungovania aktívneho prvku na zníženie emisií tuhých častíc (napríklad kovový alebo keramický materiál vrátane druhu materiálu, bariérová filtrácia alebo aerodynamická separácia) … 5.3.3.4. Hustota komôrok, poróznosť, priemerná veľkosť pórov a rozloženie pórov aktívneho prvku na zníženie emisií tuhých častíc: … … 5.3.4. Poloha (pred/za), funkcia a princíp fungovania (napr. oxidácia) akéhokoľvek doplnkového katalyzátora, resp. katalyzátorov: … 5.3.4.1. Druh, resp. druhy katalyticky aktívnych materiálov: … 5.3.4.2. Fyzická konštrukcia substrátu: … 5.3.4.3. Hustota komôrok: … 5.3.5. Minimálna objemová koncentrácia katalyticky aktívnych materiálov každého prvku systému na zníženie emisií NOx a tuhých častíc vrátane doplnkových katalyzátorov (ak sú namontované) (g/m3): … … 5.3.6. Maximálna objemová koncentrácia katalyticky aktívnych materiálov každého prvku systému na zníženie emisií NOx a tuhých častíc vrátane doplnkových katalyzátorov (ak sú namontované) (g/m3): … … 5.3.7. Konštrukčné charakteristiky plášťa alebo obalu: … 5.3.8. Objem každého aktívneho komponentu: … 5.4. Metóda alebo systém, resp. metódy alebo systémy (prípadnej) regenerácie (podrobný opis a/alebo výkres): … 5.4.1. Typ regenerácie systému na zníženie emisií tuhých častíc (napríklad periodická alebo nepretržitá): … 5.4.2. Princíp regenerácie systému na zníženie emisií tuhých častíc a stratégia regenerácie: … … 5.5. Metóda a stratégia regulácie zavádzania prísad alebo činidiel (ak sa používajú): … … 5.5.1. Druh a koncentrácia činidla alebo prísady, resp. činidiel alebo prísad (ak sa používajú): … … 5.5.2. Frekvencia dopĺňania činidla alebo prísady, resp. činidiel alebo prísad: … 5.5.3. Normálny rozsah teplôt činidla, resp. činidiel na zníženie emisií NOx: … (K) 5.5.4. Stratégia regulácie (napríklad časy zadržiavania, dávkované množstvo činidla, umiestnenie a charakteristiky snímačov, prietokové charakteristiky a miesto zavádzania činidla): … 5.6. Vyhrievaný systém: áno/nie (2) 5.6.1. Metóda regulácie teploty (katalytická, tepelná alebo elektrotepelná): … 5.7. Opis monitorovania systému na zníženie emisií tuhých častíc (v súlade s bodom 7.5.1 tohto predpisu): … 5.8. Opis diagnostického systému regulácie NOx (v súlade s prílohou 10): … 5.9. Opis akýchkoľvek zmien pôvodného motora alebo systému regulácie emisií v súlade s bodom 11 tohto predpisu: … … 5.10. Normálna prevádzková teplota: … (K) a rozsah tlakov: … (kPa) 5.11. Použitie izolácie: áno/nie (2) 5.11.1. Konštrukcia a charakteristiky izolácie: … (1) Ako je vymedzené v bode 8.2 tohto predpisu: (2) Nehodiace sa prečiarknuť.

PRÍLOHA 2 Text obrazu OZNÁMENIE [Maximálny formát: A4 (210 × 297 mm)] (1) Vydal: Názov schvaľovacieho úradu týkajúce sa (2): udelenia typového schválenia rozšírenia typového schválenia zamietnutia typového schválenia odňatia typového schválenia definitívneho zastavenia výroby pre typ dodatočného zariadenia na reguláciu emisií (REC) podľa predpisu č. 132 Typové schválenie č. Rozšírenie č. 1. Názov a adresa žiadateľa: 2. Názov a adresa výrobcu: 3. Obchodné meno alebo ochranná známka výrobcu: 4. Typ a obchodné označenie zariadenia REC: 5. Prostriedky identifikácie typu: 5.1. Umiestnenie tohto označenia: 6. Typ motora, resp. typy motorov, pre ktoré sa typ zariadenia považuje za zariadenie REC: 7. Typ motora, resp. typy motorov, na ktorých bolo zariadenie REC skúšané: 7.1. Bola preukázaná kompatibilita zariadenia REC s požiadavkami OBD: áno/nie (2) 8. Umiestnenie a spôsob pripevnenia značky typového schválenia: 9. Predložené na schválenie dňa: 10. Technická služba zodpovedná za vykonávanie schvaľovacích skúšok: 10.1. Dátum skúšobného protokolu: 10.2. Číslo skúšobného protokolu: 11. Typové schválenie udelené/rozšírené/zamietnuté/odňaté (2) 12. Dôvod, resp. dôvody (prípadného) rozšírenia: 13. Typ motora alebo typy motorov, pre ktoré je zariadenie REC určené (rozsah používania) na základe výsledkov skúšok: Text obrazu 14. Zariadenie REC triedy I/II/III/IV (2) a účinnosť zníženia: 14.1. Určené na montáž na motore, ktorý spĺňa požiadavky na emisie (predpisu a etapy): 14.2. Systém motora a zariadenia REC spĺňa požiadavky (predpisu a etapy) pre NOx/PM/NOx a PM (2) 14.3. Systém motora a zariadenia REC spĺňa naďalej požiadavky uvedeného predpisu a etapy z hľadiska iných znečisťujúcich látok regulovaných v uvedenom predpise a etape: áno/nie (2) 15. K tomuto oznámeniu je pripojený zoznam dokumentov zahrnutých v spise typového schválenia, ktorý je uložený u schvaľovacieho úradu, ktorý typové schválenie udelili, a dostupný na vyžiadanie. 16. K tomuto oznámeniu sú priložené tieto dokumenty s uvedeným schvaľovacím číslom: 16.1. Overenie základných emisií motora: 16.2. Určenie emisií s namontovaným zariadením REC: 16.3. Výsledky účinnosti zníženia: 16.4. Výkonnosť pri skúške stálosti: 16.5. Určenie emisií NO2 a emisií ostatných regulovaných znečisťujúcich látok: 16.6. Vyhlásenie o emisiách hluku: 17. Miesto: 18. Dátum: 19. Podpis: (1) Rozlišovacie číslo štátu, ktorý typové schválenie udelil/rozšíril/zamietol/odňal (pozri ustanovenia o typovom schválení v predpise). (2) Nehodiace sa prečiarknuť.

PRÍLOHA 3 Dodatok k oznámeniu o type dodatočného zariadenia na reguláciu emisií (REC) podľa predpisu č. 132 (Typové schválenie č. … Rozšírenie č. …) 1. Motory, na ktorých sa skúšalo dodatočné zariadenie na reguláciu emisií: Motor č. 1 2 n Značka Typ Motor Výkon Kategória 2. Výsledky skúšok: … … … … … … … 3. Typ motora alebo typy motorov, pre ktoré je zariadenie REC určené (rozsah používania): Číslo Výrobca vozidla alebo motora Rok výroby modelu od/do Typ motora Zdvihový objem/valec (cm3) Zdvihový objem VH (cm3) Čistý výkon motora (kW s min– 1) Základné emisie motora Vymenený tlmič Identifikácia typu zariadenia REC Typ zariadenia REC a úroveň zníženia

PRÍLOHA 4 USPORIADANIE ZNAČKY TYPOVÉHO SCHVÁLENIA ZARIADENIA REC VZOR A (pozri bod 5 tohto predpisu) Text obrazu Trieda IIA Zobrazený príklad značky typového schválenia pripevnenej na zariadení REC udáva, že príslušný typ bol schválený v Holandsku (E 4) podľa predpisu č. 132 pod schvaľovacím číslom 011234. Prvé dve číslice schvaľovacieho čísla udávajú, že typové schválenie bolo udelené v súlade s požiadavkami predpisu č. 132 v znení zmenenom touto sériou zmien. Značka typového schválenia musí uvádzať aj triedu zariadenia REC (I, IIA, IIB, III alebo IV).

PRÍLOHA 5 SKÚŠKA DODATOČNÉHO ZARIADENIA NA REGULÁCIU EMISIÍ NA ZNÍŽENIE EMISIÍ TUHÝCH ČASTÍC (REC TRIEDY I ALEBO II) Skúšanie zariadenia REC na zníženie emisií tuhých častíc vrátane posúdenia emisií sekundárnych znečisťujúcich látok a určenia emisií NO2 sa vykonáva v týchto sériách etáp: 1. VYKONANIE CYKLU AKUMULÁCIE PREVÁDZKY Cyklus akumulácie prevádzky sa vykoná v súlade s požiadavkami bodu 9 tohto predpisu. 2. URČENIE ZÁKLADNÝCH EMISIÍ MOTORA A MERNEJ SPOTREBY PALIVA BEZ NAMONTOVANÉHO ZARIADENIA REC 2.1. Základné emisie motora sa určia emisnou skúškou na systéme motora bez zariadenia REC v súlade s požiadavkami predpisu č. 49 alebo predpisu č. 96 v závislosti od spôsobu používania a úrovne typového schválenia základného motora. 2.2. S cieľom určiť účinnosť zníženia sa emisie dodatočne určia emisnou skúškou v súlade s požiadavkami bodu 8.3 tohto predpisu. 2.3. Merná spotreba paliva (g/kWh) sa určí emisnou skúškou uvedenou v bode 2.2 tejto prílohy. 3. URČENIE EMISIÍ, SPOTREBY PALIVA A ÚČINNOSTI ZNÍŽENIA SO ZARIADENÍM REC NAMONTOVANÝM PO VYKONANÍ CYKLU AKUMULÁCIE PREVÁDZKY 3.1. Emisie sa určia emisnou skúškou v súlade s požiadavkami predpisu č. 49 alebo predpisu č. 96 v závislosti od určeného používania a plánovanej úrovne emisií skúšaného zariadenia REC, so zariadením REC namontovaným v súlade s požiadavkami tohto predpisu. 3.2. V záujme určenia účinnosti zníženia sa emisie dodatočne určia emisnou skúškou so zariadením REC namontovaným v súlade s požiadavkami bodu 8.3 tohto predpisu. 3.3. Merná spotreba paliva (g/kWh) sa určí emisnou skúškou uvedenou v bode 3.2 tejto prílohy. 4. URČENIE STRATÉGIE A CHARAKTERISTÍK REGENERÁCIE ZARIADENIA REC NA ZNÍŽENIE EMISIÍ TUHÝCH ČASTÍC 4.1. Stratégia a charakteristiky regenerácie zariadenia REC na zníženie emisií tuhých častíc (periodická alebo nepretržitá) sa stanovia použitím tohto postupu. 4.2. Na posúdenie výkonnosti regenerácie zariadenia REC na zníženie emisií tuhých častíc sa vykoná aspoň 25 skúšobných cyklov. Použitý skúšobný cyklus je cyklus zodpovedajúci emisnej etape alebo emisnej norme, ktorej dodržiavanie má systém REC vozidlu alebo stroju umožniť. Plynné emisie a hmotnosť a prípadne počet tuhých častíc sa merajú prinajmenšom počas každého piateho skúšobného cyklu. Pre každý rad alebo rozsah používania vymedzený v postupe typového schválenia v prípade motora, pre ktorý je zariadenie REC určené na používanie, sa vykoná samostatná skúška systému na zníženie emisií tuhých častíc. To znamená, že pre každú oblasť používania sa vykoná jedna skúška systému. 4.3. Zariadenie REC na zníženie emisií tuhých častíc sa považuje za zariadenie, ktorého regeneračný proces je nepretržitý, ak sa vhodná hodnotiaca premenná môže považovať za konštantu v priebehu aspoň 25 príslušných skúšobných cyklov. Na tento účel sa priemerné emisie tuhých častíc a priemerný protitlak výfukových plynov považujú za vhodné hodnotiace premenné. Ak chce žiadateľ použiť jednu alebo viac rôznych hodnotiacich premenných, na podporu tejto svojej žiadosti predloží schvaľovaciemu úradu náležité technické zdôvodnenie Ak systém s nepretržitou regeneráciou, ktorý je vymedzený vyššie, obsahuje prostriedok aktívnej regenerácie, potom sa uplatňujú kritériá posudzovania vymedzené v bode 4.6 tejto prílohy. Hmotnostné emisie tuhých častíc a protitlak výfukových plynov sa v zmysle tohto predpisu považujú za konštantné, ak je variačný koeficient počas 25 skúšobných cyklov menší než 25 %. Na účely tohto posudzovania sa protitlak výfukových plynov meria nepretržite a emisie tuhých častíc sa merajú aspoň počas každého piateho skúšobného cyklu. Variačný koeficient (CoV) sa vypočíta takto: pričom: a: priemerná hodnota = (x 1 + x 2 + … + x n)/n keď: n = počet nameraných hodnôt x = príslušná jednotlivá nameraná hodnota 4.4. Skúška charakteristík regenerácie zariadenia REC na zníženie emisií tuhých častíc Táto skúška sa vykoná zaťažením systému tuhými časticami, dokým sa nedosiahne konštantný protitlak výfukových plynov alebo počas intervalu maximálne 100 hodín, ak sa skôr, než uplynie tento interval, nedosiahla žiadna konštantná hodnota pre protitlak. Protitlak výfukových plynov sa považuje za konštantný, ak sa pri meraní po aspoň 50 hodinách protitlak výfukových plynov nelíši o viac než ± 4 mbar v priebehu 30 minút. Skúšobné body cyklu použitého na zaťaženie systému sa zvolia tak, aby nebola prekročená maximálna teplota výfukových plynov 180 °C na vstupe systému na zníženie emisií tuhých častíc. Zaťaženie systému tuhými časticami podľa možnosti vykoná chodom skúšobného motora pri konštantných otáčkach v rozsahu od 50 % do 75 % jeho menovitých otáčok. Regenerácia sa aktivuje po zaťažení zariadenia REC tuhými časticami a dosiahnutí konštantného protitlaku alebo po uplynutí maximálne 100 hodín prevádzky potrebnej na zaťaženie systému, ako je vymedzené vyššie. Regenerácia sa môže napríklad aktivovať chodom motora v režime s vyšším zaťažením, aby sa zvýšila teplota výfukových plynov. Po skončení regenerácie sa merania výfukových plynov vykonajú aspoň počas troch opakovaní príslušného skúšobného cyklu (t. j. tri cykly ESC, ETC, WHSC, WHTC, NRSC alebo NRTC). Namerané hodnoty znečisťujúcich látok vo výfukových plynoch sa nesmú odchyľovať od hodnôt znečisťujúcich látok vo výfukových plynoch nameraných pred postupom zaťaženia zariadenia REC o viac než 15 % v prípade plynných emisií alebo o viac než 20 % v prípade hmotnosti alebo počtu tuhých častíc. Výrobca musí písomne potvrdiť, že maximálne teploty vyskytujúce sa počas procesu regenerácie nepoškodia alebo podstatne neskrátia životnosť zariadenia REC. Ako alternatívu k opísanému postupu zaťažovania môže výrobca na skúšku regenerácie poskytnúť zariadenie REC na zníženie emisií tuhých častíc, ktoré už bolo zaťažené na limitnú hodnotu. 4.5. Kritériá posudzovania zariadení REC na zníženie emisií tuhých častíc s nepretržitou regeneráciou Skúška systému REC na zníženie emisií tuhých častíc sa považujú za vyhovujúcu, ak sú dodržané emisie tuhých častíc namerané podľa bodu 8 tohto predpisu. 4.5.1. Regulované znečisťujúce látky Emisie regulovaných znečisťujúcich látok sa určia meraniami vykonanými bezprostredne po skúškach s cieľom preukázať charakteristiky regenerácie. Emisie regulovaných znečisťujúcich látok (CO, HC, PM a NOx) v pôvodnom stave a v stave s dodatočným vybavením musia byť v rámci limitných hodnôt emisnej etapy alebo emisnej normy, pre ktorú bol motor pôvodne typovo schválený. Pomer NO2 k NOx v pôvodnom stave a stave s dodatočným vybavením sa zaznamená a uvedie v skúšobnom protokole. Hmotnostné emisie NO2 a NOx sa určia súčasným meraním v súlade s bodom 13.2 tohto predpisu. 4.6. Kritériá posudzovania zariadení REC na zníženie emisií tuhých častíc s periodickou regeneráciou Toto ustanovenie sa vzťahuje na len zariadenia REC, ktoré používajú aktívnu regeneráciu. Emisie sa merajú aspoň počas troch príslušných skúšobných cyklov s teplým štartom (t. j. tri skúšobné cykly ESC, ETC, WHSC, WHTC, NRSC alebo NRTC s teplým štartom). Jeden z cyklov, v ktorom sa vykonajú merania, by mal zahŕňať regeneračnú udalosť na stabilizovanom systéme REC. Ostatné dva cykly, v ktorých sa vykonajú merania, by mali byť cyklami bez regenerácie. Ak regenerácia trvá dlhšie než jeden skúšobný cyklus, nasledujúce skúšobné cykly by mali prebiehať dokým sa neskončí regenerácia. Výrobca zariadenia REC musí uviesť podmienky, za ktorých bežne nastáva proces regenerácie (zaťaženie tuhými časticami, teplota, protitlak výfukových plynov alebo iné relevantné parametre). Výrobca musí takisto uviesť údaje o frekvencii výskytu regenerácie vyjadrenú podielom skúšok, počas ktorých nastáva regenerácia. Na presnom postup používanom na určenie tohto podielu sa na základe správneho technického úsudku dohodne výrobca a schvaľovací úrad. (Tento frekvenčný podiel je faktor F v ďalej uvedenom postupe na výpočtu menovitých emisií tuhých častíc). Na skúšku regenerácia výrobca predloží systém REC na zníženie emisií tuhých častíc, ktorý bol zaťažený tuhými časticami. Ako možnosť môže výrobca vykonať postupné skúšobné cykly stanovené v bode 4.4 tejto prílohy, dokým nie je zariadenie REC na zníženie emisií tuhých častíc zaťažený. Meranie emisií sa nevyžaduje v priebehu cyklov vykonávaných na účely zaťaženia zariadenia REC tuhými časticami. Priemerné emisie medzi fázami regenerácie sa určia z aritmetického priemeru niekoľkých, približne rovnomerne rozložených skúšok, pokiaľ ide o počet nemeraných cyklov medzi nimi. Do výpočtu aritmetického priemeru sa minimálne zahrnie jeden skúšobný cyklus, ktorý je čo najbližšie pred regeneračnou skúškou, a jeden cyklus, ktorý bezprostredne nasleduje po regeneračnej skúške. Počas regeneračnej skúšky sa zaznamenajú všetky údaje potrebné na zistenie regenerácie (emisie CO alebo NOx, teplota pred a za zariadením REC, protitlak výfukových plynov a iné relevantné parametre). Príslušné emisné limity možno počas regenerácie prekročiť. Skúšobný postup je schematicky znázornený na obrázku nižšie. Schéma periodickej regenerácie Text obrazu Počet cyklov nr n e1, 2, 3, ….n Emisie (g/kWh) Vážené emisie pri odbere vzoriek a regenerácii ew Priemerné emisie počas odberu vzoriek e1...n Emisie počas regenerácie er Skúška zariadenia REC na zníženie emisií tuhých častíc s periodickou regeneráciou sa považuje za úspešnú, ak menovité emisie tuhých častíc vypočítané podľa postupu uvedeného nižšie sú v rámci limitov stanovených pre úroveň zníženia, pre ktorú chce žiadateľ zariadenie REC typovo schváliť. 4.6.1. Regulované znečisťujúce látky Emisie regulovaných znečisťujúcich látok (CO, HC, PM a NOx) nesmú v pôvodnom stave ani v stave s dodatočným vybavením prekročiť limitné hodnoty normy, pre ktorú bol motor pôvodne typovo schválený. Pomer NO2 k NOx v pôvodnom stave aj stave s dodatočným vybavením sa zaznamená a uvedie v skúšobnom protokole. Hmotnostné emisie NO2 a NOx sa určia súčasným meraním v súlade s bodom 4.7.2 tejto prílohy a bodom 13 tohto predpisu. 4.6.1.1. Vážené emisie tuhých častíc Hmotnosť emisií tuhých častíc PM (g/kWh) pre systémy s periodickou regeneráciou sa určí takto: PM mass = PM massr × F + (1 – F) × PM masswor keď: F = frekvencia regenerácie vyjadrená ako podiel skúšok, počas ktorej nastáva regenerácia [-] PM masswor = priemerné špecifické emisie zo skúšky, počas ktorej nenastane regenerácia [g/kWh] PM massr = priemerné špecifické emisie zo skúšky, počas ktorej nastane regenerácia [g/kWh] Výrobca si môže na základe správneho technického úsudku zvoliť buď výpočet multiplikačného alebo aditívneho regeneračného korekčného faktora kr, vyjadrujúceho priemernú úroveň emisií, takto: kr = PM mass/PM masswor (multiplikačný korekčný faktor) alebo kUr = PM mass – PM masswor (vzostupný korekčný faktor) alebo kDr = PM mass – PM massr (zostupný korekčný faktor) Ak sa na určenie úrovne emisií použijú viac než dve merania medzi regeneračnými fázami, tieto ďalšie merania sa vykonajú v rovnakých intervaloch a vypočíta sa z nich aritmetický priemer. 4.6.1.2. Vážené plynné emisie Emisie plynných komponentov Mgas (g/kWh) pre systémy s periodickou regeneráciou sa určí takto: Mgas = Mgasr × F + (1 – F) × Mgaswor keď: F = frekvencia regeneračných udalostí pokiaľ ide o časť skúšky, počas ktorej dochádza k regenerácii Mgaswor = priemerné špecifické emisie zo skúšky, počas ktorej nenastane regenerácia [g/kWh] Mgasr = priemerné špecifické emisie zo skúšky, počas ktorej nastane regenerácia [g/kWh] Výrobca si môže na základe správneho technického úsudku zvoliť buď výpočet multiplikačného alebo aditívneho regeneračného korekčného faktora kr, vyjadrujúceho priemernú úroveň emisií, takto: kr = Mgas/Mgaswor (multiplikačný korekčný faktor) alebo kUr = Mgas – Mgaswor (multiplikačný korekčný faktor) alebo kDr = Mgas – Mgasr (zostupný korekčný faktor) 4.7. Určovanie emisií NO2 Skúšky sa vykonajú so skúšobným motorom vybraným podľa kritérií uvedených v bode 12 tohto predpisu. 4.7.1. Výber zariadenia REC na zníženie emisií tuhých častíc na účely stanovenia emisií NO2 Zariadenie REC použité na skúšky sa môže líšiť od zariadenia REC použitého v bode 4.5 tejto prílohy. Zariadenie REC na zníženie emisií tuhých častíc, ktoré sa má skúšať, je: a) zariadenie REC na zníženie emisií tuhých častíc s najväčším aktívnym objemom a ak sa použije predradený oxidačný katalyzátor pre naftové motory (DOC), katalyzátor s najväčšou plochou aktívneho povrchu a b) zariadenie REC na zníženie emisií tuhých častíc obsahujúce maximálnu náplň platiny s maximálnou celkovou náplňou katalyticky aktívneho materiálu v rámci vymedzeného radu zariadení REC. Vybrané zariadenie REC na zníženie emisií tuhých častíc sa namontuje tak, aby sa dosiahla najkratšia vzdialenosť medzi motorom a zariadením REC na zníženie emisií tuhých častíc, stanovená v rozsahu používania pre zariadenie REC na zníženie emisií tuhých častíc Zariadenie REC na zníženie emisií tuhých častíc musí byť nezaťažené a nesmie byť v činnosti dlhšie než 125 hodín. 4.7.2. Určovanie emisií NO2 Vykonajú sa tri postupné skúšobné cykly WHTC alebo cykly NRTC v závislosti od používania. Emisie sa určia počas všetkých troch cyklov a potom sa spriemerujú. Ak je rozsah týchto výsledkov väčší než ± 15 % priemeru, mal by sa potom vykonať dodatočný skúšobný cyklus. Výpočet emisií NOx a NO2 sa stanoví pre vznetové motory používané vo vozidlách kategórie M a N za celý cyklus WHTC. V prípade vznetových motorov používaných v necestných pojazdných strojoch alebo vozidlách kategórie T s inštalovaným čistým výkonom vyšším než 18 kW, ale nie viac než 560 kW, sa výpočet emisií NOx a NO2 stanoví za celý cyklus NRTC. 5. SKÚŠOBNÉ CYKLY 5.1. V prípadoch, keď sa typové schválenie motora, s ktorým sa má zariadenie REC používať, vzťahuje na cestnú premávku (vykonané v súlade s predpisom č. 49), skúšobný cyklus, ktorý sa použije na typové schválenie zariadenia REC, je skúšobný cyklus súvisiaci s emisnou etapou stanovenou v predpise č. 49, pre ktorú má byť zariadenie REC typovo schválené. 5.2. Ak sa motor používa v podmienkach cestnej premávky a má typové schválenie vydané v súlade s požiadavkami predpisu č. 49, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 49, pre ktorú má motor typové schválenie. 5.3. Ak sa motor používa v podmienkach cestnej premávky, ale nemá typové schválenie vydané v súlade s požiadavkami predpisu č. 49, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 49, pre ktorú má byť zariadenie REC typovo schválené. 5.4. V prípadoch, keď sa typové schválenie motora, s ktorým sa má zariadenie REC používať, vzťahuje na necestnú premávku (vykonané v súlade s predpisom č. 96), skúšobný cyklus, ktorý sa použije na typové schválenie zariadenia REC, je skúšobný cyklus súvisiaci s emisnou etapou stanovenou v predpise č. 96, pre ktorú má byť zariadenie REC typovo schválené. 5.5. Ak sa motor používa v necestných podmienkach a má typové schválenie vydané v súlade s požiadavkami predpisu č. 96, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 96, pre ktorú má motor typové schválenie. 5.6. Ak sa motor používa necestných podmienkach, ale nemá typové schválenie vydané v súlade s požiadavkami predpisu č. 96, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 96, pre ktorú má byť zariadenie REC typovo schválené. 5.7. Na účely stanovenia účinnosti zariadenia REC a emisií NO2 je príslušným cyklom cyklus uvedený v bode 8.3 tohto predpisu.

PRÍLOHA 6 SKÚŠKA DODATOČNÉHO ZARIADENIA NA REGULÁCIU EMISIÍ NA ZNÍŽENIE EMISIÍ NOx (ZARIADENIE REC TRIEDY III) Skúšanie zariadenia REC na zníženie emisií NOx vrátane posúdenia emisií sekundárnych znečisťujúcich látok a určenia emisií NO2 sa vykonáva v týchto sériách etáp: 1. VYKONANIE CYKLU AKUMULÁCIE PREVÁDZKY Cyklus akumulácie prevádzky sa vykoná v súlade s požiadavkami bodu 9 tohto predpisu. 2. URČENIE ZÁKLADNÝCH EMISIÍ MOTORA A MERNEJ SPOTREBY PALIVA BEZ NAMONTOVANÉHO ZARIADENIA REC 2.1. Základné emisie motora sa určia emisnou skúškou na systéme motora bez zariadenia REC v súlade s požiadavkami predpisu č. 49 alebo predpisu č. 96 v závislosti od spôsobu používania a úrovne typového schválenia základného motora. 2.2. S cieľom určiť účinnosť zníženia sa emisie dodatočne určia emisnou skúškou v súlade s požiadavkami bodu 8.3 tohto predpisu. 2.3. Merná spotreba paliva (g/kWh) sa určí emisnou skúškou uvedenou v bode 2.2 tejto prílohy. 3. URČENIE EMISIÍ, MERNEJ SPOTREBY PALIVA A ÚČINNOSTI ZNÍŽENIA SO ZARIADENÍM REC NAMONTOVANÝM PO VYKONANÍ CYKLU AKUMULÁCIE PREVÁDZKY 3.1. Emisie sa určia emisnou skúškou v súlade s požiadavkami predpisu č. 49 alebo predpisu č. 96 v závislosti od určeného používania a plánovanej úrovne emisií skúšaného zariadenia REC, so zariadením REC namontovaným v súlade s požiadavkami tohto predpisu. 3.2. V záujme určenia účinnosti zníženia sa emisie dodatočne určia emisnou skúškou so zariadením REC namontovaným v súlade s požiadavkami bodu 8.3 tohto predpisu. 3.3. Merná spotreba paliva (g/kWh) sa určí emisnou skúškou uvedenou v bode 3.2 tejto prílohy. 4. KRITÉRIÁ NA POSÚDENIE ZARIADENIA REC NA ZNÍŽENIE EMISIÍ NOx Skúška systému REC na zníženie emisií NOx sa považuje za vyhovujúcu, ak sú dodržané plynné emisie a emisie tuhých častíc namerané podľa bodu 8 tohto predpisu. 4.1. Regulované znečisťujúce látky Emisie regulovaných znečisťujúcich látok (CO, HC, PM a NOx) v pôvodnom stave musia byť v rámci limitných hodnôt emisnej etapy alebo emisnej normy, pre ktorú bol motor pôvodne typovo schválený. 4.2. Pomer NO2 k NOx v pôvodnom stave a stave s dodatočným vybavením sa zaznamená a uvedie v skúšobnom protokole. Hmotnostné emisie NO2 a NOx sa určia súčasným meraním v súlade s bodom 13.2 tohto predpisu. 4.3. Určovanie emisií NO2 Skúšky sa vykonajú so skúšobným motorom vybraným podľa kritérií uvedených v bode 12 tohto predpisu. Vykonajú sa tri postupné skúšobné cykly WHTC alebo cykly NRTC v závislosti od používania. Emisie sa určia počas všetkých troch cyklov a potom sa spriemerujú. Ak je rozsah týchto výsledkov väčší než ± 15 % priemeru, mal by sa potom vykonať dodatočný skúšobný cyklus. Výpočet emisií NOx a NO2 sa stanoví pre vznetové motory používané vo vozidlách kategórie M a N za celý cyklus WHTC. V prípade vznetových motorov používaných v necestných pojazdných strojoch alebo vozidlách kategórie T s inštalovaným čistým výkonom vyšším než 18 kW, ale nie viac než 560 kW, sa výpočet emisií NOx a NO2 stanoví za celý cyklus NRTC. 5. SKÚŠOBNÉ CYKLY 5.1. V prípadoch, keď sa typové schválenie motora, s ktorým sa má zariadenie REC používať, vzťahuje na cestnú premávku (vykonané v súlade s predpisom č. 49), skúšobný cyklus, ktorý sa použije na typové schválenie zariadenia REC, je skúšobný cyklus súvisiaci s emisnou etapou stanovenou v predpise č. 49, pre ktorú má byť REC typovo schválené. 5.2. Ak sa motor používa v podmienkach cestnej premávky a má typové schválenie vydané v súlade s požiadavkami predpisu č. 49, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 49, pre ktorú má motor typové schválenie. 5.3. Ak sa motor používa v podmienkach cestnej premávky, ale nemá typové schválenie vydané v súlade s požiadavkami predpisu č. 49, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 49, pre ktorú má byť zariadenie REC typovo schválené. 5.4. V prípadoch, keď sa typové schválenie motora, s ktorým sa má zariadenie REC používať, vzťahuje na necestnú premávku (vykonané v súlade s predpisom č. 96), skúšobný cyklus, ktorý sa použije na typové schválenie zariadenia REC, je skúšobný cyklus súvisiaci s emisnou etapou stanovenou v predpise č. 96, pre ktorú má byť zariadenie REC typovo schválené. 5.5. Ak sa motor používa v necestných podmienkach a má typové schválenie vydané v súlade s požiadavkami predpisu č. 96, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 96, pre ktorú má motor typové schválenie. 5.6. Ak sa motor používa necestných podmienkach, ale nemá typové schválenie vydané v súlade s požiadavkami predpisu č. 96, skúšobný cyklus, ktorý sa použije na určenie základných emisií motora, je skúšobný cyklus súvisiaci s emisnou etapou stanovenou v predpise č. 96, pre ktorú má byť zariadenie REC typovo schválené. 5.7. Na účely stanovenia účinnosti zariadenia REC a emisií NO2 je príslušným cyklom cyklus uvedený v bode 8.3 tohto predpisu.

PRÍLOHA 7 SKÚŠKA DODATOČNÉHO ZARIADENIA NA REGULÁCIU EMISIÍ NA ZNÍŽENIE EMISIÍ TUHÝCH ČASTÍC A EMISIÍ NOx (REC TRIEDY IV) Skúšanie zariadenia REC na zníženie emisií NOx a emisií tuhých častíc vrátane posúdenia emisií sekundárnych znečisťujúcich látok a určenia emisií NO2 sa vykonáva v týchto sériách etáp: 1. VYKONANIE CYKLU AKUMULÁCIE PREVÁDZKY Cyklus akumulácie prevádzky sa vykoná v súlade s požiadavkami bodu 9 tohto predpisu. 2. URČENIE ZÁKLADNÝCH EMISIÍ MOTORA A MERNEJ SPOTREBY PALIVA BEZ NAMONTOVANÉHO ZARIADENIA REC Skúšky zariadenia REC na zníženie emisií tuhých častíc a NOx musia spĺňať príslušné požiadavky na skúšky pre každú znečisťujúcu látku, ktoré sú stanovené v bode 2 prílohy 5 k tomuto predpisu a v bode 2 prílohy 6 k tomuto predpisu 3. URČENIE EMISIÍ, MERNEJ SPOTREBY PALIVA A ÚČINNOSTI ZNÍŽENIA SO ZARIADENÍM REC NAMONTOVANÝM PO VYKONANÍ CYKLU AKUMULÁCIE PREVÁDZKY Skúšky zariadenia REC na zníženie emisií tuhých častíc a NOx musia spĺňať príslušné požiadavky na skúšky pre každú znečisťujúcu látku, ktoré sú stanovené v bode 3 prílohy 5 k tomuto predpisu a v bode 3 prílohy 6 k tomuto predpisu 4. KRITÉRIÁ NA POSÚDENIE ZARIADENIA REC NA ZNÍŽENIE EMISIÍ NOx A EMISIÍ TUHÝCH ČASTÍC 4.1. Skúšky zariadenia REC na zníženie emisií tuhých častíc a NOx musia spĺňať príslušné požiadavky na skúšky pre každú znečisťujúcu látku, ktoré sú stanovené v bode 4 prílohy 5 k tomuto predpisu a v bode 4 prílohy 6 k tomuto predpisu, výnimkou ustanovení bodu 4.2 tejto prílohy 4.2. V prípade zariadenia REC triedy IV na zníženie emisií tuhých častíc, ktoré je namontované pred zariadením REC na zníženie emisií NOx, sa neuplatňuje bod 4.7.1 prílohy 5 k tomuto predpisu. 5. SKÚŠOBNÉ CYKLY 5.1. Skúšky zariadenia REC na zníženie emisií tuhých častíc a emisií NOx sa vykonajú použitím skúšobných cyklov, ktoré spĺňajú všetky požiadavky prílohy 5 a prílohy 6 k tomuto predpisu.

PRÍLOHA 8 POSTUPNOSŤ SKÚŠOK 1. POSTUPNOSŤ SKÚŠKY ZARIADENIA REC NA ZNÍŽENIE EMISIÍ TUHÝCH ČASTÍC 2. POSTUPNOSŤ SKÚŠKY ZARIADENIA REC NA ZNÍŽENIE EMISIÍ NOx 3. POSTUPNOSŤ SKÚŠKY ZARIADENIA REC NA ZNÍŽENIE EMISIÍ TUHÝCH ČASTÍC A EMISIÍ NOx

PRÍLOHA 9 TABUĽKY EKVIVALENTNOSTI LIMITNÝCH HODNÔT 1. Požiadavky na každý typ zariadenia REC z hľadiska dodržania limitov nasledujúcej prísnejšej emisnej etapy podľa bodu 8.2 tohto predpisu sú uvedené v nasledujúcich tabuľkách. 2. V týchto tabuľkách sú uvedené emisné limity v g/kWh, ktoré by mali byť splnené, aby sa dosiahla ekvivalentná úroveň zodpovedajúca norme uvedenej pre každú východiskovú úroveň. 3. Požiadavky na účinnosť uvedené v bode 8.3 tohto predpisu môžu vyžadovať, aby boli namerané emisie nižšie než tieto limitné hodnoty. Tabuľka A9/1 Tabuľka ekvivalentnosti pre sériu noriem podľa predpisu č. 49 Emisné limity v g/kWh Východisková úroveň (*) Komponent Trieda I/IIA/IIB podľa normy Trieda III podľa normy Trieda IV podľa normy A B1 B2 C A B1 B2 A B1 B2 C pred A NOx (ESC) — — — — 5,0 3,5 2,0 5,0 3,5 2,0 2,0 (ETC) — — — — 5,0 3,5 2,0 5,0 3,5 2,0 2,0 PM (ESC) 0,10 (1) 0,02 0,02 0,02 — — — 0,10 (1) 0,02 0,02 0,02 (ETC) 0,16 (2) 0,03 0,03 0,02 — — — 0,16 (2) 0,03 0,03 0,02

Východisková úroveň (*) Komponent Trieda I/IIA/IIB podľa normy Trieda III podľa normy Trieda IV podľa normy B1 B2 C B1 B2 C B1 B2 C A NOx (ESC)